«Эббинг, Миссури чегарасидаги уч билборд» фильмида умидсизликка тушган қаҳрамон аёл қизининг ўлими юзасидан тергов ишлари олиб борилмаётгани учун маҳаллий полиция эътиборини тортиш мақсадида 3та билбордни ижарага олади.\nЎзбекистон ташқи реклама операторлари ҳамда ташқи реклама конструкциялари эгалари айнан ушбу фильмдаги каби эътибордан четда қолаётган муаммолар юзасидан ОАВга мурожаат йўллаган. Anhor.uz нашри ушбу масалага эътибор қаратди.\nБугунги кунда реклама конструкциялари эгалари маблағларини инвестиция қилиш ўрнига захира сифатида ушлаб туришга мажбур бўлишмоқда. Бундан ташқари, улар реклама берувчилар билан узоқ муддатли шартнома туза олишмайди, чунки дуч келган вақтда конструкциялари бузиб ташланиши мумкин.\n«Humo media» реклама агентлиги директори Савелий Соколовнинг таъкидлашича, ҳукумат реклама бизнеси «ислоҳоти» билан 2018 йилда шуғулланган. Ўшанда Вазирлар Маҳкамасининг «Ташқи рекламани жойлаштириш соҳасидаги фаолиятни янада такомиллаштириш чора-тадбирлари тўғрисида»ги қарори қабул қилинган.\n«Ушбу қарор камчиликлар билан бўлса-да ишлаб келаётган «Тошкентрекламасервис» давлат унитар корхонаси йўқ бўлишига сабаб бўлди. Бир жойнинг ўзида шартнома имзоланиб, реклама паспорти расмийлаштирилар ва ўша ернинг ўзида олинарди. Барчаси қайсидир маънода шаффоф амалга ошириларди. Лекин мазкур қарор кучга киргач, рекламалар жойлаштириш бўйича шартномалар имзолаш тўхтаб қолди. Давлат ғазнасига бу соҳадан даромад келмай қўйди», дейди у.\nСоколовнинг сўзларига кўра, регламент ишлаб чиқилмагани сабабли 10 ой давомида давлат бюджетига ҳеч қандай маблағ келиб тушмаган. Тадбиркорлар шартнома имзолаш учун туман ҳокимликларига қатнашига тўғри келган.\n«Қарор реклама бозорини йўқ қилмаслигини истардик»\n2020 йил 20 февраль куни Вазирлар Маҳкамасининг «Ташқи реклама бозорини тартибга солиш тўғрисида»ги қарори қабул қилинди. Савелий Соколов мазкур қарор қабул қилинганидан сўнг реклама конструкциялари эгаларида қатор муаммолар юзага келди деб ҳисоблайди.\n«Ушбу қарор реклама бозорини йўқ қилмаслигини, унга адолатли ўзгартиришлар киритилишини, айнан ушбу қонун мувофиқлаштирувчи бўлиб хизмат қилишини, биз ҳокимиятма-ҳокимият югуриб юришимизнинг олдини олишини ва бир жойда ишимиз битишини, шаффофлик бўлишини ҳамда конструкциялар ёппасига бузиб ташланмаслигини истаймиз. Бугунги кунда Тошкентдаги 85 фоиз конструкциялар қарор талабларига жавоб бермайди. Нафақат билбордлар, балки томлардаги конструкциялар ҳам талабга жавоб бермайди», дейди Соколов.\nРеклама агентлиги раҳбарининг сўзларига кўра, қабул қилинган ҳужжатлар реалликка умуман тўғри келмайди.\n«Мен буни Ўзбекистондаги кўплаб рекламачи шахслар номидан айтмоқдаман. Биз бу соҳа мувофиқлаштирилишига, тартибга солинишига, конструкциялар қисқартирилишига қарши эмасмиз. Баъзида бир чорраҳада ўнлаб реклама конструкциялари турганидан ўзимнинг ҳам жаҳлим чиқади. Янги қарорга кўра, чорраҳада 4та конструкция бўлиши лозим. Яхши, унда чорраҳада кимнинг рекламаси туриши керак?» дейди у.\nСоколовнинг фикрича, реклама бозоридаги ҳар қандай шахс эмас, балки реклама конструкциясига паспорти бор шахслар ўртасида аукцион ўтказилиши адолатли бўлади.\n«Агарда реклама жойини ютиб олишни мақсад қилган бирор иштирокчи келса, бу ҳужжатларда коррупцион манфаатларни кўриш мумкин».\nЯнги қарорга келадиган бўлсак, у реклама бизнеси елкасида турган юк оғирлашишига сабаб бўлмоқда.\n«Бугунги кунда 6х3 метрли, биринчи зонадаги конструкция учун 4 млн сўм тўлашимизга ҳамда ягона дарча томонидан берилган ҳар бир паспорт учун 3 базавий миқдорда тўлов тўлашимизга тўғри келмоқда».\nШу билан бирга, эндиликда йўл бўйидаги реклама конструкцияларига нисбатан янги қоида қўлланмоқда: улар йўлга чиқиб кетмаслиги керак.\n«Бизга буни тўғрилаш учун ярим йил вақт беришди, аммо камида уч ой карантинда ўтирдик. Ярим йил ичида Тошкентдаги 7120та ташқи реклама конструкциясининг жойини ўзгартириш керак. Қандай қилиб? Ҳеч ким айтгани йўқ. Сўнгра биринчи даражали, иккинчи даражали кўчалар бўйича ҳужжат пайдо бўлди ва бизга 31 декабргача муҳлат қўйишмоқда. Ҳар бир туман қайси кўча марказий эканлигини ўзича ҳал қилди. Сергели ва Бектемир туманлари барча кўчаларни ушбу рўйхатга киритиш билан алоҳида ажралиб турди. Энди у ерларда LED-экранлар бўлиши керак экан. Бу эса статик билбордлар энди керак эмас дегани».\nТадбиркорнинг фикрига кўра, одамлар визуал шовқинлардан норози бўлишмоқда, LED-экранлар пайдо бўлиши билан эса бу шовқин янада кучайган.\n«Қарорга кўра, конструкцияда ёритиш чироғи бўлиши керак. Монополияга қарши курашиш қўмитаси Тошкент вилояти бўлимидан қўнғироқ қилиб қишлоқ йўлидаги конструкцияга чироқ ўрнатиш кераклигини айтишганида, уларга тушунтираман: «Биринчидан, электр энергиясини ҳеч қаердан олишнинг имкони йўқ. Иккинчидан, агарда чироқ ўрнатадиган бўлсам, маҳаллий аҳоли конструкциямни парчалаб ташлайди. Чунки уларнинг ўзларида электр энергияси йўқ». Улар эса, бу менинг муаммоим эканлигини ва ўз ҳисобимдан конструкциядан икки баравар қиммат бўлган қуёш панелларини қўйишим кераклигини айтишмоқда.\n«Бизга ҳеч қандай имтиёз беришмаган»\nСавелий Соколовнинг айтишича, реклама агентликларига ҳеч қандай имтиёзлар берилмаган ва бундан ташқари, карантин давомида реклама йиғими миқдори ошириб юборилган.\n«Апрель-май ойларида умуман иш бўлмади. Ҳаракатланишга нисбатан чекловлар сабабли монтажчиларимиз апрель ойида ҳатто иш жойига ҳам кела олмади. Биздан эса реклама йиғимини барча ойлар учун талаб қилишмоқда. Илгари 20та конструкция учун ойига 1,3 млн сўм тўлаган бўлсам, сентябрдан бошлаб ушбу сумма 5 млн сўмдан ортиқни ташкил қилади.\nСавелий Соколовнинг таъкидлашича, у бундан ташқари ягона солиқ тўловини ҳам тўлайди.\n«Монтажчилар ва пайвандчилар ойлик олишади. Ҳукумат гўёки давлат бюджетига пул тушишини тўхтатиш учун ушбу ишларни амалга ошираётганга ўхшаётгандек тасаввур пайдо бўлмоқда. Ҳеч ким LED-экранларни оммавий равишда ўрнатишни бошламади. Чунки эртага конструкцияси бузиб ташланмаслигига ҳеч ким кафолат беролмайди.\nТошкентдаги Жарқўрғон кўчасида «снос» қилинган конструкция, 6 октябрь\n«Ташқи реклама бозорини тартибга солиш тўғрисида»ги қарорга мувофиқ, тадбиркорларга тегишли ҳужжатлар асосида конструкцияларни тартибга солиш бўйича хулоса берилиши керак бўлган. Лекин Савелий Соколовнинг сўзларига кўра, Бектемир тумани ҳокимлиги хулосани жўнатмаган ва тадбиркорларни судга берган. 30 нафар жавобгар сифатида судда қатнашганлар орасида «Humo media» агентлиги директори ҳам бор. Биринчи тинглов 6 октябрь куни бўлиб ўтган, кейингиси эса 16 октябрь кунига белгиланган.\nРеклама конструкцияларини ҳужжатдагидек мослаштириш учун қўшимча маблағ керак бўлади: масалан, конструкцияни кўчириш нархи 2,4 млн сўмдан бошланади.\n«Биз ҳозир соҳага инвестиция жалб этолмаймиз, чунки икки йил бир жойда тўхтаб қолдик. Битта реклама конструкцияси учун 15 минг доллар ёки ундан кўпроқ сармоя сарфлаймиз. Конструкция исталган вақтда маҳаллий ҳокимнинг оғзаки буйруғи билан бузиб ташланиши мумкин».\nВазирлар Маҳкамасининг «Ташқи рекламани жойлаштириш соҳасидаги фаолиятни янада такомиллаштириш чора-тадбирлари тўғрисида»ги қарорига мувофиқ, бугунги кунда паспортларни аукцион орқали сотиш механизми ишга туширилиши керак эди. Лекин у ҳалигача ишламайди.\n«Икки йилдирки, бари ҳавода қолиб кетяпти. Аввалги паспортларга қайтадан тўлов қилишимизни сўрашмоқда. Илгарилари бунинг учун пул тўламаганмиз. Ариза, фотография, схема бердик. Шаҳар бош архитекторидан, ЙХҲБдан рухсатнома олдик. Энди эса ишлашда давом этишимиз учун қайтадан тўлов қилишимиз кераклигини айтишмоқда. Бу шунчаки қонуний рэкет демакдир», дейди Соколов.\n«Реклама тўғрисида»ги қонуннинг 20-моддасига асосан кўча рекламаларини маҳаллий ҳокимият органлари ўз ваколатларидан келиб чиққан ҳолда назорат қилади. Бу билан Вазирлар Маҳкамасининг иккита қарори қонунга зид келмоқда.\n«Биз қонун ости ҳужжатларисиз тўғридан тўғри амал қиладиган қонун бўлишини ва ҳокимлар ўзбошимчалик билан қарор қабул қилмаслигини истаймиз», дея сўзини якунлаган Савелий Соколов Anhor.uz нашри мухбири билан бўлган суҳбатда.\nМаълумот ўрнида айтиш жоизки, «Ташқи реклама бозорини тартибга солиш тўғрисида»ги 2020 йил 20 февралдаги 104-сонли қарорга кўра, ташқи реклама объектлари соҳасидаги муносабатлар тубдан ислоҳ қилиниб, соҳага оид қатор қонун ҳужжатлари тасдиқланган. Ўрнатилган янги тартиб ва қоидалар эса соҳа вакилларининг эътирозларига сабаб бўлган.\nШу муносабат билан Kun.uz реклама конструкциялари эгалари ва ушбу соҳага масъул давлат ташкилотлари вакиллари ўртасида очиқ мунозара ташкил қилганди.\n15:09 / 28.05.2021\n21:37 / 20.05.2021


ФИТНАГА БОШЛОВЧИЛАРДАН ХИМОЯ ЧОРАЛАРИНИ КЎРАЙЛИК — Zamaxshariy.uz\nФИТНАГА БОШЛОВЧИЛАРДАН ХИМОЯ ЧОРАЛАРИНИ КЎРАЙЛИК\n15 октября, 2019 admin Мақолалар\nКейинги йилларда хавфсизлик ва барқарорликка таҳдид солувчи ақидапарастлик, халқаро терроризм ва наркобизнес каби глобал муаммолар бир ёки икки мамлакат доирасида ҳал бўладиган масала эмаслигини кўпчилик англаб етмоқда. Юртимизнинг тинчлиги мамлакатимизда хавфсизлик ва барқарорликни, давлатимизнинг ҳудудий яхлитлигини, сарҳадларимиз дахлсизлигини, фуқароларимизнинг тинчлиги ва осойишталигини таъминлаш билан узвий боғлиқ.\nМустақиллигимизга раҳна солиши мумкин бўлган турли кучлар мавжудлиги бугун ҳаммамизга аён. Бу эса ҳар бир давлатда, ҳудудда, оилада, маҳаллада, бутун жамиятда ҳушёрликни оширишни талаб қилмоқда. Кенг маънода ана шундай иллатларни давлатлараро ҳамкорлик асосида изчиллик билан бартараф қилиш замон талаби бўлиб қолди.\nМуқаддас динимизни ниқоб қилиб олган тоифалар жамият ўртасида бузғунчилик, ноҳақ қон тўкиш каби салбий холатларни авж олдириб, инсонлар, мусулмонлар ҳаётининг тинчлигини бузишга, ватан равнақига зиён қилишга, Ислом динига зарар етказишга, инсонлар ўртасига нифоқ солишга уринмоқдалар. Улар ўзларини Ислом ва мусулмонларни халос қилувчи фирқа деб эълон қиляпти. Ана шундай тоифалардан бири бўлган ИШИД (Ироқ ва Шом ислом давлати ) ўз ғояларига эргашмаётган инсонларни қатл этмоқда, аҳоли гавжум жойларда ўзини портлатиб худкушлик амалиётлари ўтказилишига одамларни мажбур қилмоқда. Сир эмас, бугунги кунга келиб, ИШИД энди хатарли террорчи гуруҳлардан бирига айланди. Уларнинг таркибида юз минглаб жангари бўлиб уларнинг аксариятини хорижлик ёлланма пул ва нафс қуллари ташкил қилади. Дунёдаги бирорта уламо бу давлатни тан олмади.\nДунёга машҳур уламолар кўпорувчи ташкилот бошчисига очиқ хат ёзишди. Уни ИШИДчилар амалга ошираётган ҳаракатлари Қуръон ва ҳадисга тамоман зид эканлигини айтиб, инсонийликдан йироқ манфур жиноятлари қораланди. ИШИДнинг келажаги йўқлиги аниқ. Унинг фаолиятига эртами индин барибир чек кўйилади. Бироқ ғоялари, унга эргашган ёшлар орқали худди хавфли вирус сингари тарқамоқда. Бу эса пировардида катта йўқотишлар ва оғир вазиятларга олиб келмоқда. Масалан, Ироқ ва Сурия ҳудудидаги уруш кенг миқёсдаги талофатларга, барқарорликнинг издан чиқишига сабаб бўлди. Вайрон бўлган шаҳар ва қишлоқларни, корхоналарни тиклаш учуй жуда катта маблағ зарур бўлади. Энг ёмони, уруш сабабли дунёдан кўз юмган минглаб одамларни ҳаётга қайтариб бўлмайди.\nШунинг учун, халқимиз юртимиздаги тинчликнинг қадрига етиб, ҳалол меҳнат билан бирга, зийрак бўлиш ёшларни уларнинг таъсирига йўлиқишларининг олдини олиш, энг асосийи, ҳақиқий художўй мўмин ким-у, аксинча мунофиқ, сохта, алдамчи ғоялар таъсирида ёки пул йўлида ота-она, оила, муқаддас Ватандан ҳам кечадиган нобокорларни ажратиш керак бўлади.\nАллоҳ таоло марҳамат қилади: “Одамлар орасида шундай кимса ҳам борки, унинг дунё ҳаёти тўғрисидаги гапи Сизга қизиқарли бўлади. Дилидаги «имони»га Аллоҳни гувоҳ қилади, ваҳоланки, ўзи (Исломга нисбатан) душманларнинг ашаддийсидир”(Бақара, 204).\nАллоҳ таоло имонли кишиларга раҳм-шафқат, меҳр-оқибат ва тинчлик-осойишталикни буюради. Террор эса бунинг аксидир. У ўз олдига бераҳмлик, шафқатсизлик, жабр-зулм, қотиллик ва азоб-уқубатларни мақсад қилиб қўяди. Шунинг учун барча қонхўрлик, террорчилик ҳаракатларининг манбаини имонсизликдан деб билиш керак. Бундай кимсаларнинг ягона мақсади қон тўкиш ва одамларга кулфат-алам келтиришдир.\nШундай экан, бугунги кунда аср вабоси бўлмиш терроризм балосига қарши барча ҳамжиҳат бўлиб, астойдил курашмоғи, зарурдир. Чунки ҳар бир инсон ер юзида тинчлик, осойишталик ва адолат барқарор бўлиши учун Аллоҳ таоло олдида масъулдир. Ана шу масъулиятни тўла ҳис этган ҳолда тинчлик ишига барча ўз ҳиссасини қўшмоғи керак.\nСир эмаски, баъзи фарзандларимизнинг зарарли ғоялар таъсирига тушиб қолишининг асосий сабабларидан бири ҳам баъзи оилалардаги ҳушёрликнинг етишмаслиги, фарзандларнинг кундалик ҳаётидан бехабарлик, уларнинг қизиқишларига лоқайдлик туфайли бўлмоқда. Анчагина ота-оналар ўғил-қизларининг диний эътиқодларидан разил кучларнинг усталик билан фойдаланишлари мумкинлигини хаёлларига ҳам келтирмайдилар. Оқибат эса фарзандлар ўз ота-оналарини беҳурмат қилиш, жамоатчилик фикрини менсимаслик, қонунларга риоя қилмасликка ўтадилар.\nДемак, доимо бизлар ёшлар тарбиясида ўта эҳтиёткор бўлишимиз, фарзандларимизни зарарли ғоялардан ўз вақтида ҳимоя қилишимиз давр талаби эканлигини унутмаслигимиз зарур.\nPrevious Post:ТИНЧЛИГИМИЗНИ АСРАШ-МУҚАДДАС БУРЧИМИЗДИР\nNext Post:ДИНИЙ ЭКСТРЕМИЗМНИНГ МАҚСАДИ ВА УНИНГ АСЛ МОҲИЯТИ


Kutubxona - Frans Kafka. Milenaga maktublar / Kiril\nSiz shu sahifadasiz: Frans Kafka. Milenaga maktublar / Kiril\nАсар номи Миленага мактублар\n(апрел 1920 й.)\nМеран-Унтермайс, Оттобург пансиони.\nМуҳтарама Милена хоним,\nикки кеча-ю кундуз қўйиб ёққан ёмғир ҳозиргина тинди; эҳтимол, бу узоққа чўзилмас, бироқ нима бўлганда ҳам бундай ҳодисани нишонлаш керак — мана, мен Сизга хат ёзаяпман. Дарвоқе, ёмғирни мен енгил ўтказдим, бунинг боиси, бегона жойдалигим, бу бегоналик, албатта, кучли эмас, бироқ ундан кўнгил таскин топади.\nАхир, Сиз ҳам, агар тўғри англаган бўлсам (бир мартагина сўзсиз учрашувни хотирдан ўчиришнинг ҳеч иложи йўқ), Венадаги бегоналикдан хурсанд бўлгандингиз; шунинг учун, эҳтимол, вазият ҳаммасини йўққа чиқарди, бироқ Сиз ҳам бундай бегоналикдан хурсанд бўласиз-ку, тўғрими? (Лекин, бу, афтидан, ёмонлик аломати, ундан қувонмаган маъқул).\nМен бу жойда бирнав яшаяпман, омонат танани бундан ортиқ назорат қилинишига чидаб беролмасдим, хонамнинг балкони ям-яшил гиёҳларга кўмилиб кетган, уни майса-гиёҳлар чирмаб олган, гуллаётган бутларга тўла (бу ернинг ўт-ўланлари ғаройиб, шундай иқлимда ҳам — Прагада бу об-ҳавода сувилону кўлмаклар музлаб қоларди — балконим олдидаги гулларнинг косачалари оҳиста очилаяпти), устига-устак қуёшга (ёки, аниқроғи, қарийб бир ҳафтадан бери босиб турган булутли осмонга) қараб очилиб турибди. Калтакесаклар ва чумчуқлар, беўхшов танишларим, мени йўқлаб туришади; ў, мен Сизга Меранни тортиқ қилишни жудаям хоҳлаган бўлардим, Сиз яқинда «бўғилаяпман», деб ёздингиз, бунда образ мазмунга тўла-тўкис уйғун, бу ўликлар эса, эҳтимол, ҳаммасини бироз бўлса-да енгиллаштирармиди.\nЧин дилдан салом йўллаб\nСизнинг Ф. Кафка.\nМеран – Утермайс, Оттобург пансиони\nмен сизга Прагадан, ундан сўнг Мерандан бир неча йўл хат битиб жўнатган эдим. Жавоб бўлмади. Менинг ёзганларимга, албатта, шошилинч жавоб қилишга ҳожат сезилгани йўқ, агар Сизнинг сукут сақлаганингиз аксарият ҳолларда хат ёзишга рағбат сезмасликка мойил хотиржамлик белгиси бўлса, у ҳолда мен хурсандман. Бироқ тағин ёзаётганимнинг сабабики, назаримда, шундай ҳам бўлиши мумкин — мен ўзимнинг ўша хатларим билан Сизни хафа қилиб қўйгандирман (у ҳолда менинг қўлим кўнглимга зид қўпол иш қилган бўлиб чиқади) ёки, бундан-да оғири, Сиз хатингизда ёзганингиз, ўша бир фурсат ором лаззати тугаб битган ва Сиз учун яна машаққатли кунлар бошланган. Биринчи тахмин бўйича мен бирор-бир нарса деёлмайман, чунки бундай ният менга буткул бегона, қолганлари эса бир қадар кўнгилга яқин; иккинчи тахмин бўйича гумон қилишга ожизман — ахир, қандай гумон қилайин? — фақат сўраб-билгим бор: нега энди сиз озроқ вақтга бўлса-да Венадан кетолмайсиз? Сиз бошқалардай бошпанасиз, ғариб эмассиз-ку. Балки Богомияда сайр қилиш Сизга куч-қувват бағишлармиди? Агар бирор-бир, менга ноаён сабабларга кўра, Сиз Богомияга келишни хоҳламасангиз, у ҳолда бошқа бирор жойга — эҳтимол, Меранга келсангиз ёмон бўлмасди? Сиз Меранда бўлганмисиз?\nХуллас, мен иккисидан бирини кутаяпман. Ё Сиз сукут сақлашни давом эттирасиз ва бу: «ташвишланманг, ишларим ҳаммаси жойида», деган маънони англатади; ёки бир энлик хат жўнатарсиз.\nЧин кўнгилдан Сизнинг Кафка.\nОчиғини айцам, мен туйқусдан сизнинг чеҳрангизни аниқ-тиниқ эслай олмаслигимни пайқаб қолдим. Ўшанда Сизнинг кафедаги столчалар орасидан эшикка томон юриб ўтганингиз кўз олдимдан кетмайди, Сизнинг қоматингиз, Сизнинг кўйлагингиз — буларнинг барини ҳануз кўриб турибман.\n(Меран, апрел 1920 й)\nБундан чиқдики, гап ўпкаларда экан-да. Кун бўйи бошимда шу фикр айланди, ундай ўйлаб кўрдим, бундай ўйлаб кўрдим, бошқа бирор нарса ҳақида фикрлай олмадим. Касаллик мени қўрқитганидан бундай ҳолга тушганим йўқ; эҳтимол (мен бунга ишонаман ва Сизнинг шамаларингиз буни, афтидан, тасдиқлайди), касаллик Сизга енгилгина дахл қилган, бироқ ҳатто ўпканинг жиддий касаллангани (озми, кўпми – ўпкасига захо етганлар ҳозир Ғарбий Европанинг ярмисини ташкил этади), менинг ўзимга уч йилдан бери маълум бўлган бу дард менга ёмонликдан кўра кўпроқ яхшилик келтирди. Менда уч йил бурун ярим тунда бошланган бу касаллик — бўғзимдан қон келган. Мен тўшакдан турдим (ётиш керак бўлган ҳолда; буни мен кейинча, тавсиялардан билдим), рўй берган аҳвол, барча янги ҳолатлар каби, мени безовта қилди, бироқ айни пайтда, бироз қўрқитди ҳам; мен дераза ёнига келиб, чўзилиб бошимни ташқарига чиқардим, кейин ювинадиган хонага ўтдим, хона ичида у ёқ-бу ёққа юрдим, каравотга ўтирдим — қон тўхтамасди. Бироқ шундайлигига қарамай мен буткул бенажот эмасдим, чунки бироз ўтиб мен негадир туйқусдан равшан англадимки, уч йил, йўқ, тўрт йилдан бери давом этаётган уйқусизликдан кейин мен биринчи марта — агар, албатта, қон келиши тўхтаса — уйқуга кетаман. Тез орада бари тўхтади (ва ўшандан бери қайталагани йўқ), хуллас, ўша оқшомнинг қолган вақтида мен хотиржам ухладим. Тўғри, тонгда хизматчи қиз кириб келди (ўша пайтда мен Пали Шёнборнда ижарада турардим), кўнгилчан, жонкуяр десаям бўлади, бироқ ўта ҳаракатчан қиз; қонни кўрибоқ: «Пане докторе, Вами то длоуҳо непотрва », деди. Бироқ мен ўзимни одатдагидан яхши ҳис этардим, ишга бордим ва тушдан кейингина врачга жўнадим. Бу воқеани давом эттиришнинг, шу ўринда, қизиғи йўқ. Мен нима демоқчиман: мени Сизнинг касаллигингиз қўрқитгани йўқ(қолаверса, мен ўзимнинг ич-етимни еб, хотираларимни кавлаштириб, Сизнинг нозик жуссангизда қарийб деҳқонларга хос бардамликни, табиатан чайирликни кўраман: йўқ, Сиз касал эмассиз, бу эҳтиёткорлик, холос, ўпка хасталигимас), — хуллас, бу эмас мени чўчитган нарса, балки бундай барбод бўлишнинг сабаби нима, деган ўй. Бу ерда мен, аввало, Сиз ёзган гапларни бекор деб ҳисоблайман: чўнтакда бир мирри йўқ, фақат чойю олма, ҳар куни иккидан саккизгача, — булар бари мен тушунмайдиган нрасалар ва улар оғзаки тушунтиришни тақозо этади. Бундан мен, демак, ҳозир четга чиқаман (бироқ фақат мактубда — зотан, бундай нарсани унитиш мумкин эмас) ва ўзим бошимдан кечирган касаллик учун топган изоҳларим ҳақидагина ўйлайманки, бу изоҳлар бир қанча ҳолатларга мос келади. Менинг миям ўшанда ўзига юкланган вазифа ва қийноқларни ортиқ кўтара олмаган эди. «Мен енгилдим; агар кимгадир барибир имконият даражасида яхлитликни сақлаб қолиш зарур бўлса, менинг юкимни енгиллацин ва шундагина биз маълум вақт чидай оламиз», деди у. Шунда ўпкалар ҳам овоз берди — афтидан, уларга барибир эди. Мия билан ўпкалар ўртасидаги — менинг розилигимсиз — бу мулоқотлар, эҳтимол, даҳшатли кечган.\nХўш, Сиз энди нима қилмоқчисиз? Менинг тушинишимча, Сизни озгина авайлаш — бу ғирт бемаъни гап, бу ҳеч нимага арзимайди. Сизни бироз авайлаш зарурлиги, Сизни севган ҳар қандай одамга аён ҳақиқат бўлиши керак. Бундан чиқдики, даъво топилибди-да? Ахир, мен айтдим-ку — йўқ, ҳазиллашмайман, кўнглим ҳам ҳозир яйраб тургани йўқ ва Сиз менга янги, соғломроқ турмуш тарзини йўлга қўя олишни уддалаганингиз ҳақида ёзмагунингизча яйрамайди ҳам. Нега энди бироз вақт Венадан кета қолмайсиз, — бу ҳақда мен Сизнинг охирги мактубингиздан кейин сўрамай ҳам қўйдим, мен ҳаммасини тушиндим, бироқ Вена атрофида ажойиб жойлар бор, у ерда Сизга қарашарди. Мен бугун бошқа бирор нарса ҳақида ёзмайман, кўнглимда ҳеч қандай муҳим гап йўқ. Қолган ҳаммаси — эртага, жумладан, журнал учун миннатдорлик ҳам; мен ҳаяжонландим ва хижолат тортдим, хафа бўлдим ва суюндим. Йўқ, бугун яна фақат бир нарса ҳақида: агар Сиз уйқунгизнинг биргина дақиқасини таржима учун қурбон қиларкансиз, бу менинг абадий лаънатланганим билан баравар иш бўлади. Негаки, бир кун келиб иш судга оширилганда ҳеч қандай алоҳида терговга ҳожат қолмайди, ҳаммаси оддий: у Миленани уйқудан маҳрум қилди, деган даъво ўз исботини топади. Шу тариқа мен маҳкум этиламан ва бу адолатдан бўлади. Бундан чиқдики, мен Сиздан бу ишни қилмаслигингизни сўраганимда ўзим учун ҳам курашаётган бўламан.\nСизнинг Франс К.\n(Меран, апрелнинг охири, 1920 й)\nМуҳтарама Милена хоним, бугун мен бошқа нарса ҳақида ёзмоқчиман, бироқ ёзилмаяпти. Бу менинг ҳаммасини ўта жиддий қабул қилаётганимдан эмас; агар шундай бўлганида, мен бошқача ёзардим, боғда, унитилаёзган бир бурчакда, Сиз учун аталган ҳалинчак туриши керак-ку, ва яна қўл остингизда, чўзилиб олиш мумкин бўлган жойда ўн чашка сут ҳам туриши керак. Майлига, бу Венада бўла қолсин, нима бўпти, ёз пайти, фақат оч юрилмаса ва ташвишланилмаса бўлгани. Наҳотки ҳеч ким йўқ бунга кўмаклашадиган? Врач нима деяпти?\nКатта конвертдан журнални олган чоғимда ҳафсалам пир бўлаёзди. Мен Сиз ҳақингизда нимадир эшитишни истагандим, бироқ асло лаҳаддан чиққан бу ўта эски таниш товушнимас. Нега у орамизга суқилди? Кейин мен уни тушиндим, бизни чалғитган шунинг ўзи. Бироқ, ҳарқалай, бу машаққатли меҳнатни Сиз нега ўз зиммангизга олишга қарор қилганингизга менинг ақлим етмайди ва Сиз уни нечоғли садоқат билан, сўзма-сўз таржима қилганингизни кўриб кўнглим бузилди; буқадар садоқат ва бундай беқиёс самимий ишонч билан уни чех тилига ўгиришингизни мен хаёлимга ҳам келтирмагандим. Наҳотки олмон ва чех тиллари шунчалик яқин? Бироқ нима бўлгандаям, ҳикоянинг ўзи, ростини айтганда, жуда ёмон; мен учун, муҳтарама Милена хоним, Сизга буни сатрма-сатр далиллаб бериш ҳар нарсадан-да осон кўчарди, ва эҳтимол, менинг нафратим далиллаш заруратидан устун келармиди. Ҳикоянинг Сизга маъқул бўлгани эса, табиийки, унга қўшимча қадр-қиммат бағишлайди, бироқ мен учун дунё манзарасини хиралаштиради ҳам. Бу ҳақда етар. «Қишлоқ табиби»ни Сиз Волфдан оласиз, мен унга хат ёздим.\nМен, албатта, чехчани тушунаман. Бир неча бор Сиздан нега менга, иложини қилиб, чех тилида ёзмайсиз, деб сўрагим келганди. Бу гап асло Сиз немис тилини пухта эгалламагансиз, деган маънода эмас. Сиз, одатдагидек, уни жудаям яхши эгаллагансиз, агар бирор-бир ўринда Сизнинг уни пухта эгалламаганингиз, деган маънода эмас. Сиз, одатдагидек, уни жудаям яхши эгаллагансиз, агар бирор-бир ўринда Сизнинг уни пухта эгалламаганингиз тасодифан сезилиб қолгудай бўлса, ўшанда бу тил Сизнинг қошингизда тавозе билан эгилади, шунда бу, айниқса, гўзал чиқади; ҳар қандай немис эса буни ўзининг тилидан ҳечам кутмайди, шу боис, у ёзишга журъат этолмайди. Бироқ мен Сизни чех тилида ўқишим келади, ахир, бу Сизнинг тилингиз, ахир унда, унинг ўзидагина Милена бор бутунича мужассам (таржима буни тасдиқлаб турибди), бу ўриндагиси эса веналик ёки Венага отланаётган Миленага ўхшамайди. Xуллас, чехчада ёзинг, илтимос. Ва ўзингизнинг, хатингизда ёзган ўша фелетонларингизни юборинг. Майлига «арзимас» бўлса-да, нима қипти. Сиз менинг арзимас қиссачамни қандай қилиб бу қадар ҳижжалаб чиқдингиз? Билмайман. Бироқ мен ҳам уддаларман, уддалай билмасам, начора — ўша яхши тасаввуримда қолавераман.\nСиз менинг унашганим ҳақида сўрайсиз. Мен икки марта унаштирилганман (агар керак бўлса, ҳатто уч марта — чунки битта қизнинг ўзи билан икки бор); хуллас, мен уч марта никоҳдан атиги бир қадам берида бўлдим. Биринчи воқеа бутунисича ортда қолди(у ёқда янги оила қурилган ва, эшитишимга қараганда, чақалоқ ҳам дунёга келган), иккинчи воқеа ҳали бардавом, бироқ ҳар қандай никоҳ кўринишидан холи, яъни, очиғини айтганда, барҳам топиб улгурган – ёки, аниқ қилиб айцам, энди ўзгалар ҳисобидан мустақил ҳаётини кечираётир. Умуман, мен бу масалада — аслида бошқаларида ҳам — шундай хулосага келдимки эркаклар, эҳтимол, кўпроқ азоб чекишар ёки, агар масалага бошқача қаралса, уларнинг кам қаршилик кўрсатишини пайқаш мумкин; аёллар бўлса доимо айбсиз ҳолда азоб чекишади, ва бу уларнинг бу ерда «нимадир қилишга ожизликлари» туфайли эмас, балки неки бўлган бўлса, тўғри маънода, аслида бўлганида, гарчи бу, эҳтимол, охир-оқибат яна ўша «ожизлик»ка бориб тақалади. Бироқ бу ҳақда бош қотиришдан нима наф? Сен гўё дўзахдаги бор-йўғи битта оловли дошқозонни синдиришга тиришасан; биринчидан, бунинг иложи йўқ, иккинчидан эса, иложи топилган тақдирда ҳам бу қозондан отилган олов тўлқинида ўзинг куйиб кетасан-у, бироқ барибир дўзах ўзининг бутун улуғворлигини сақлаб қолаверади. Бошқача тарзда ҳаракат қилиш керак.\nЛекин даставвал, ҳар эҳтимолга қарши, боғда ётиб олиб, касалликдан қутилишга уринмоқ керак…\n(Меран, апрел – май 1920 й.)\nМуҳтарама Милена хоним, бошида айта қолай — аксинча Сиз, ишониб бўладими, яширганим билан барибир хатимдан буни уқиб оласиз: мана, тахминан икки ҳафтаки, уйқусизлик менинг тинкамни қуритаётир, рости, мен бундан фожиа ясаётганим йўқ, бундай дамлар бир келади, бир кетади, ва уларга керагидан-да ортиқча баҳонаю сабаблар ҳамма вақт топилади(бу кулгили, бироқ Бедекерга кўра, бу сабаблардан бири — Мераннинг ҳаваси), гарчи бу баҳоналар бошқа пайтларда деярли учрамаса-да; нима бўлгандаям, буларнинг баридан худди тўнкадай ўтмаслашасан, ўрмон ҳайвонидай беҳаловат бўласан.\nБироқ, ягона бўлса-да, менинг севинадиган нарсам бор. Сиз тинч ухлабсиз — майли «ғалати тарзда» бўлса-да, майли, Сиз кеча «ўзингизда йўқ» ҳолатда бўлсангиз-да — лекин тинч ухлабсиз. Агар оқшом, модомики, уйқу мендан қочса, мен энди унинг йўлини биламан — ва зорланмайман. Зорланишнинг ўзи аҳмоқлик бўларди: ахир, мавжуд ҳодисалар орасида энг бегуноҳи — уйқу, уйқуни билмайдиган одам эса — энг гуноҳкор банда.\nВа шу одамни, уйқудан маҳрум бўлганни, Сиз ўзингизнинг охирги хатингизда алқайсиз. Агар бирор четдаги одам уни ўқиса, эҳтимол, у шундай ўйларди: «Зўр одам экан! Афтидан тоғларни талқон қиладиганлардан». Бироқ бу одам ҳеч нима қилгани йўқ, қўлини совуқ сувга ҳам урмаган (перони қимирлатганини айтмаса), сут ва тангри насиб қилган нарсалар билан озиқланади(гарчи ҳар доим бўлмаса-да, тез-тез қўл остида «чою олма» туради), бошқа пайтларда ҳамма нарсани ўз ҳолича қолдиради ва тоғларни ҳам ўз ҳолатида туришига изн беради. Сиз Достоевскийнинг биринчи муваффақияти тарихини биласизми? Бу воқеа ўз ичига кўп нарсани қамраб олган ва мен уни ўнғайлиги, исми-шарифларнинг машҳурлиги учунгина келтираман, нимага деганда, унга ўхшаш, ҳатто унга янада яқин ҳар қандай воқеа ўшандай моҳият касб этган бўларди. Дарвоқе, мен бу воқеани атиги тахминан биламан, айниқса, исм-шарифларни. Бу вақт Достоевсикий ўзининг биринчи «Бечора кишилар» романини ёзган, ўзининг дўсти, адабиётчи Григорев билан бирга яшарди. Григорев гарчи ташланган қоғозларнинг столда уюлиб ётганини кўрган бўлса-да, роман тайёр ҳолга келгандан сўнггина уни қўлига олади. У асарни ўқиб чиқади, ҳаяжонланади ва Достоевскийга бир сўз демай, уни ўша пайтда машҳур танқидчи Некрасовга олиб боради. Оқшом соат учларда Достоевскийнинг эшигидаги қўнғироқ жиринглайди. Григорев билан Некрасов отилиб ичкарига киришиб, Достоевскийни қучоқлаб ўпишади, уни ҳали танимаган Некрасов Достоевскийни Россиянинг умиди, деб атайди, улар бир, икки соат, асосан, роман ҳақида гурунглашади, ва фақат тонг олди хайрлашишади. Бу оқшомни кейинчалик ўзининг ҳаётидаги энг бахтли оқшом деб атаган Достоевский уларнинг ортидан деразадан қараб кузатаркан, ўзини йўқотар даражада боши осмонга етиб, кўзларига ёш олади. Вужудини қамраган ҳис-туйғуни у — буни унинг ўзи кейинча ёзган, бироқ қаерда ёзгани ёдимда йўқ, — тахминан шундай баён қилган: «Қандай олижаноб инсонлар! Нақадар одамшаванда, нечоғли карами кенг уларнинг! Ва нечоғли пастман менинг ўзим. Агар улар менинг ботинимга назар сола билишсайди… Мабодо буни мен ўзим айтар бўлсам — ишонишмайди». Достоевскийнинг кейин ҳамма нарсада уларга эргашишга қарор ҳам қилганига келсак, бу бир сараҳбор, енгилмас ёшликнинг ўзидан қолдирадиган сўнгги сўзики, ҳикоя қилинган воқеага бунинг энди ҳеч қандай алоқаси йўқ, воқеа, демак, бўлиб ўтган, бўёғи сингган. Муҳтарама Милена хоним, Сиз бу воқеанинг ақл етмайдиган сирли моҳиятига тушунасизми? Менимча, мана, у нимада: Григорев ва Некрасов, агар умуман айтадиган бўлсак, албатта, Достоевскийдан кўра олижаноброқ бўлишмаган, бироқ Сиз ҳозир умумий қарашдан воз кечинг(Достоевскийга ҳам у ўша оқшом зарил эмас эди, сирасини айтганда, ҳар бир хусусий ҳолатда ундан бирор наф чиқармиди?), Сиз фақат Достоевскийга қулоқ тутинг, ва шунда Сиз Гр. Ва Н.нинг чиндан-да олижаноблигига, Д.нинг эса чиркин ва ўта пастлигига ишончингиз комил бўлади, у, албатта, ҳеч қачон, ҳатто бевосита ҳам, бу юксакликка эришолмайди ва хусусан, Гр. ва Н.га, уларнинг қулоқ эшитмаган, арзимас яхшиликларига муносиб жавоб қайтариши ҳақида гап ҳам бўлиши мумкин эмас. Мен уларни шундоқ деразадан кўриб турибман — улар узоқлашаётир ва бу билан ўзларининг қўл емтас юксакда эканликларини тасдиқлаётир. — Бахтга қарши, бу воқеанинг чин моҳияти Достоевскийнинг улуғ номи остида қолиб кетади.\nМенинг уйқусизлигим мени қаёқларга олиб кетаётир? Ҳар ҳолда, мен ўша ёқда ҳам фақат энг эзгу истаклар ва тилаклар билан қоламан.\n(Меран, май 1920.)\nМуҳтарама Милена хоним\n(ҳа, айни мурожаат энди меъдага тегди, бироқ бизнинг омонат дунёда бу шундай бир дастакки, беморлар унга таяниши, уни маҳкам тутиши мумкин ва, модомики, ушбу дастакка таяниш жонга теккан экан, бу, барибир, ҳали соғайганлик белгиси эмас) — мен ҳеч қачон немис халқи орасида яшамаганман, немис тили менга онам томонидан она тили ва шу боис, мен учун табиий, бироқ чех тили менга кўпдан азиз, шунинг учун ҳам Сизнинг хатингиз туман пардасини гўё йиртгандай, мен Сизни аниқ кўраман, қоматнинг, қўлларнинг ҳаракати шундай эпчил, шундай қатъий, бу қарийб учрашувдай тотли, — тўғри, кейин мен, Сизнинг чеҳрангизни кўрмоқчи бўлиб, бошимни кўтариб қарагим келган чоғда, ёзаётган хатим — зарбулмасални қаранг! — аланга олиб ёнади, ва мен ҳеч нимани кўрмайман, кўз олдимда фақат аланга.\nБунақада васвасага тушиб, Сизнинг ўзингиз учун жорий этган яшаш қонунингизга ишониб қолишим мумкин. Устингизда мисоли юк бўлиб босиб турган бу қонун боис Сизни аяшларини хоҳламаганингиз сабаби кундай равшан, чунки қонун жорий қилмоқ қатъият ва мағрурликдан бошқа нарса эмас (иа исем тен ктерй плати) ; тўғри, бу қонуннинг кўринишларига оид сиз келтирган мисоллар муҳокама қилиниши мумкин эмас, бу ўринда фақат сўзсиз Сизнинг қўлингизни ўпишдан ўзга илож йўқ. Менга келсак, мен, албатта, Сизнинг бу қонунингизга ишонаман, фақат мен унинг Сизнинг ҳаётингизни бундайин ошкора аёвсиз ва умрбод безашига ишонмайман; гарчи у янгилик эса-да, бироқ йўлда топилган янгилик, йўл эса поёнсиз.\nБироқ бундан қатъи назар, одам боласининг мавжуд ақли ожизи билан Сизни ўша, ўзингиз яшаб турган қизиган ўчоқда тасаввур қилиш даҳшат. Мен фақат ўзим ҳақимда гапиришга уриниб кўраман. Агар ҳаммасини худди мактабда ечиладиган масалага ўхшаш деб қарасак, у ҳолда Сизда менга нисбатан учта ечим-имконият бор эди. Сиз, мисол учун, менга ўзингиз ҳақда ҳеч нима айтмаслигингиз мумкин эди, бироқ бу ҳолда Сиз мени Сизни билиш бахтидан маҳрум этардингиз ва — бундай бахтдан-да муҳими — буларнинг бари билан ўзингизни синаб кўрардингиз. Бундан аён бўладики, менинг олдимда Сизнинг сукут сақлашингиз мумкин эмас эди. Сиз, кейинчалик ҳам кўп нарсани сир сақлашингиз, кўп нарсани бўяб-бежашингиз мумкин эди — ва ҳозир ҳам буни қила оласиз, — бироқ мен ҳозирги вазиятда буни, гарчи ҳеч нима демасам-да, сезган бўлардим, ва фақат бу менга икки карра оғир ботарди, холос. Демак, буни ҳам Сиз қилмаслигингиз керак. Фақат учинчи имконият қолади: бу имкон қадар ўзингизни ўзингиз асраб қолишга уриниш. Ва шундай омонатгина имконият Сизнинг мактубларингизда кўзга чалинади. Мен энди уларда тез-тез хотиржамлик ва қатъият ҳақида ўқийман, тўғри, бошқа нарса ҳақида — ҳатто «реелни ҳруза» ҳақида ҳам тез-тез ўқишга тўғри келади.\nСизнинг ўз соғлиғингиз ҳақида ёзганларингиздан (меники тузук, фақат мен бу тоғ ҳавосида яхши ухлай олмайман) мен қаноатланмайман. Врачнинг ташхисидан кўнгил таскин топмайди, аниқроқ айцам, ташхис илмилиқ, уни қандай талқин қилиш Сизнинг кайфиятингизга боғлиқ. Албатта, врачларнинг бари тўнка; бироқ улар, эҳтимол, бошқа одамлардан кўра аҳмоқроқ эмасдир, лекин уларнинг иззатталаблиги кулгили; нима бўлганда ҳам, шуни назарда тутиш керакки, бизнинг уларга ишимиз тушиши ҳамоноқ улар баттар аҳмоқлашади; бироқ врачнинг ҳозирча Сиздан талаб этаётганини ўта аҳмоқлик ҳам, мумкин бўлмаган иш ҳам деёлмайсан. Мумкин бўлмагани фақат Сизнинг жиддий касалликка чалинмаганингиз, ва бу шундай — мумкин бўлмган ҳол бўлиб қолиши керак. Врач билан мулоқотдан кейин Сизнинг ҳаётингиз қайси томонга ўзгарди — энг муҳими шунда.\nЭнди эса бир неча иккиламчи саволлар — Сиз рухсат этасизми? Нега ва қачондан бери Сиз пулсиз ўтирибсиз? Нима учун Сиз авваллари, хатингизда ёзганингиздай, Венада кўп одамлар билан муомалада бўлгансиз-у, энди ҳеч ким билан гаплашмайсиз?\nЎзингизнинг фелетонларингизни менга юборишни хоҳламайсиз; демак, мен бу фелетонларни Сиз ҳақингизда ўзим тузган ўша образга тўғри ва мувофиқ тарзда қўшиб боғлашимга ишонмайсиз. Яхши, у ҳолда мен Сиздан гина қиламан, сирасини айтганда, бу фожиа ҳам эмас, ахир, мувозанатни сақлаш учун, ҳатто, яхши амал бу, агар менинг юрагимнинг бир буржида Сиз учун бир чимдим гина туйғуси уйғотиб қўйилса ёмон бўлмайди.\n(Меран, 30 май 1920 й.)\nМилена, Сизнинг одамни билиш борасидаги уринишларингиз қандай кечаяпти?\nГоҳида мен шубҳага ҳам бора бошлаяпман, — масалан, Сизнинг Верфел ҳақида ёзганингизни ўқиганда; Сизнинг сатрларингизда севги ҳам (ва, эҳтимол, фақат севгидир) сас беради, бироқ бу мубҳам севги; агар, лекин, Верфелнинг инсон сифатидаги жиҳатлари эътибордан соқит қилинса-чи, ва уни фақат бақалоқ сифатида муҳокама қилинса-чи (дарвоқе, бу таъна менга ўринсиз туюлади — менимча, Верфел йилдан-йилга хушрўй ва ёқимтой бўлиб бораётир, тўғри, биз онда-сонда учрашиб қоламиз), фақат бақалоқлар ишончга сазоворлигидан наҳот Сиз бехабар бўлсангиз? Ҳаммаси фақат шу қалин идишларда тайёр бўлгунча қайнаб пишади, фақат ҳаво бўшлиқларининг мана шу капиталистлари, умуман одамга берилган борки имкон қадар, ташвиш ва телбаликлардан иҳоталанган, улар ўз юмушлари билан бамайлихотир шуғуллана олишади, ва, кимдир қачондир айтганидай, фақат улардангина заминга, унинг ҳақиқий фуқаролари сифатида, наф етади, чунки улар шимолда иситади, жанубда эса соя солади. (Албатта, бунинг тескарисини ҳам айтиш мумкин, бироқ у ҳолда бу ёлғон бўлади).\nЭнди яҳудийлик ҳақида. Сиз мендан яҳудий эмасмисиз, деб сўрайсиз; бу шунчаки ҳазил бўлиши ҳам мумкин, эҳтимол, Сиз — мен қўрқоқ яҳудийлардан эмасманми — фақат шуни билгингиз келгандир; бироқ Сиз, ҳарҳолда, прагаликсиз ва шу боисдан ҳам бу масалада, дейлик, Гейненинг хотини Матилда қадар соддадил бўлмасангиз керак. — Дарвоқе, Сиз бу воқеани биласизми? Умуман олганда, менда Сизга айтиб берадиган муҳимроқ гаплар йўқ эмасди, боз устига, бу билан мен ўзимга ҳам, шубҳасиз, қандайдир зиён етказаман — воқеанинг ўзи билан эмас, уни ҳикоя қилиб бериш билан; бироқ Сиз учун мендан бирор-бир қизиқарли воқеани эшитиш мароқли, албатта. Майснер, богемиялик немис шоири — у яҳудий эмас — бу воқеани ўзининг ёдномаларида ҳикоя қилади. Матилда ўзининг немисларга қарши хуружлари билан доим унинг ғашини қўзғаган: улар маккор, тиллари заҳар, ўзларига бино қўйган, майдакаш, суллоҳ — қисқаси, жуда бемаза халқ! — деган. Бир сафар Майснер чидай олмай: «Лекин сиз немисларни мутлақо билмайсиз-ку! Генрих фақат немис журналистлари билан гурунглашади, бу ерда — Парижда уларнинг ҳаммаси яҳудийлар», деган. — «Оҳо, — дейди Матилда, — барибир сиз бўрттираяпсиз. Бир, иккита яҳудий улар орасида, эҳтимол, топилса топилар, масалан, Зейферт…» — «Йўқ, — дейди Майснер, — у бу ердаги яҳудий бўлмаган ягона шахс». — «Яъни қанақасига? — таажжубланади Матилда. — Мана Ейтелес — у нима, яҳудиймасми?» (У эса девқомат оқ-сариқдан келган дароз киши эди). — «Бўлганда қандоқ!» — жавоб қилади Майснер. «Бироқ Бамбергер-чи?» — «У ҳам». — «Арнштейн?» — «Уям». Шу зайл улар барча таниш-билишларини санаб-саралаб чиқишади. Охир-оқибат Матилданинг ғазаби қўзиб, дейди: «Сиз менинг устимдан кулаяпсиз. Ҳали Кон ҳам яҳудийча фамилия дерсиз, бироқ Кон Генрихнинг поччаси ахир, Генрих эса лютеран ». Бунга, энди, Майснернинг эътироз билдириб айтадиган гапи йўқ эди. Сиз яҳудийлардан қўрқмайдиганга ўхшайсиз. Бу ҳозирги ёки ўтган яҳудийлар авлодларига нисбатан бизнинг шаҳарларда қарийб қаҳрамонлик, — ҳазилга ўрин йўқ! — агар навқирон инсон ўз ота-онасига «Мени қўйиб юборинг!» деса ва яҳудийнинг қошига кеца, бу Орлеан қизининг ўз қишлоғини тарк этганидан кўра каттароқ ҳодиса бўлади.\nШундай бўлса Сиз, албатта, яҳудийларга ортиқча қўрқоқликда таъна қилишга ҳақлисиз, гарчи бундай таъна одамларни билишнинг амалий жиҳатидан кўра назарий жиҳати устунлигидан далолат берса-да; назарий жиҳати шундаки, биринчидан, бу таъна, Сизнинг олдинги ёзганларингизга кўра, эрингизга ҳеч қандай дахл қилмайди; иккинчидан, у, менинг тажрибам бўйича, аксарият яҳудийларга ҳам дахл қилмайди; учинчидан, бу таъна фақат алоҳида нусхаларга тегиб кетади, бироқ жуда қаттиқ тегади уларга, — масалан, менга. Бунда энг ажабланарли томони — таънанинг кўпчиликка нисбатан адолацизлигида. Афтидан, яҳудийлардаги умумий ишончсизлик туйғуси (бу ўринда ботиндаги ишончсизлик ҳам, атроф-муҳит, одамлар орасидаги ишончсизлик ҳам) уларнинг ўз қўллари билан маҳкам ушлаган нарсанигина ўзлариники деб ҳисоблаш одатларини аниқ-равшан кўрсатиши керак: фақат жон-жаҳд билан тармашиш уларга яшаш ҳуқуқини беради, бирор нарсани қўлдан чиқариб юборгудай бўлишса, бу нарса уларга қайца насиб этмайди, балки сип-силлиққина қўлдан буткул чиқиб кетади. Мутлақо кутилмаган томондан яҳудийларга хавф-хатар таҳлика солади — ёки аниқ қилиб айтиш учун «хавф»ни тушириб қолдириб, «уларга қўрқувлар таҳлика солади», дейлик. Мисол қидириб узоққа бориш шарт эмас — мана, Сизга тааллуқли, бир мисол. Тўғри, мен, афтидан, бир пайтлар оғиз очмасликка ваъда бергандим (ўшанда мен Сиз билан эндигина танишган эдим), бироқ ҳеч қандай виждон азобисиз Сизга бу ҳақда айтиб бераман, чунки Сиз бундан ҳеч қандай янгиликни тополмайсиз, бироқ туғишганларингизнинг меҳр-муҳаббатига баҳо берасиз, исмлар ва тафсилотларни келтирмайман, уларни мен эслай ҳам олмайман. Менинг синглим чехга, насронийга турмушга чиқмоқчи бўлди, йигит бир сафар Сизнинг қариндошларингиздан кимгадир ўзининг яҳудий қизга уйланмоқчи эканини айтади, у эса: «Худо сақласин! Яҳудийлар билан алоқа қилмоқчимисан ҳали? Мана, эшит: бизнинг Милена…» ва ҳоказо.\nБу гаплар билан Сизни мен қаёққа етакламоқчи бўлаяпман ўзи? Мен бироз чалғидим, бироқ ҳечқиси йўқ, чунки, умид қиламанки, Сиз мен билан бирга кетдингиз ва биз биргаликда чалғидик, адашдик. Дарвоқе, Сизнинг таржимангиздаги энг гўзал жиҳат — бу унинг содиқ таржима эканида (мени бу «содиқ»лик учун истаганингизча койинг, Сиз ҳаммасига қодирсиз, бироқ койимоқ, эҳтимол, Сизга ярашар, мен Сизнинг ўқувчингиз бўлишни, Сиз доимо мени койишингиз учун нуқул хато қилишни истардим; партада ўтириб, бошимни кўтариб қарашга журъат этаман, шунда Сиз дафъатан эгиласиз, ва Сизнинг, хатога ўқталган бармоғингиз, нуқул кўзга ташланади, — шундайми ахир, а?) — демак, таржима «содиқ», ва мен шундай туйғуни кечираяпманки, мен Сизни қўлингиздан ушлаб, ўз қисматимнинг қарийб тугамас (шу боис, таклифим ҳам сўнгсиз), деярли чексиз (Сиз фақат икки ойга дедингизми?), қоронғу, қўрқинчли ғорлари ва йўлакларидан бошлаб бордим, кейин эса чиқишда, кундузнинг ёруғида, умид қиламанки, изсиз йўқолиш учун ўзимда етарли соғлом маслак топа олдим.\nБу менга бугунча бас қилиш, мўътабар қўлни бугунча қўйиб юбориш белгиси. Эртага мен яна ёзаман ва нега мен — ўзимга қай даражада ишона олар эканман — нега Венага кела олмаслигимни тушунтираман, ва Сиз: у ҳақ, дегунингизга қадар мен тинчланмайман.\nСизнинг Ф. «…»\n(Меран, 31 май 1920 й.)\nШундай қилиб, мана, кеча ваъда қилинган тушунтириш:\nМен истамайман (Милена, менга ёрдам беринг! Менинг айтаётганларимдан кўра кўпроқ нарсани тушунишга ҳаракат қилинг!), истамайман (бироқ мени тутилиб-тутилиб гапираяпти деб ўйламанг тағин), истамайман Венага келишни, чунки менинг кучсиз руҳим бундай босимни кўтара олмасди. Мен руҳан хастаман, ўпкаларнинг касаллангани эса руҳий хасталикнинг қирғоқлардан тошиши оқибати. Мен, мана, қарийб тўрт-беш йилдан, ўзимнинг икки бор унаштирилганимдан бери касалман. (Сизнинг охирги хатингиздаги беташвиш-қувноқ оҳангни ҳеч ҳазм қилолмайман, фақат кейин тушиндим: мен Сизнинг ҳали ёш эканингизни нуқул унитиб қўяман, Сиз, эҳтимол, ҳали йигирма бешга ҳам тўлмагандирсиз, бўлмаса атиги йигирма учдадирсиз. Мен ўттиз еттидаман, қарийб ўттиз етти, мен Сиздан қарийб бир навқирон авлод ёшича каттаман, кексаликнинг уйқусиз тунлари ва мигренлардан қарийб соч-соқолим оқарган). Сизнинг олдингизда бу узундан-узоқ тарихнинг чиндан қалин чангалзордай чалкаш тафсилотларини дастурхон қилиб ёзмайман, уларни эслаб мен ҳозир ҳам гўдакдай даҳшатга тушаман, фақат гўдакнинг тез унитиб юбориш иқтидори менга бегона. Бу ҳар учала унашишлар учун умумий бўлган жиҳат шу эдики, уларнинг барида айбдор мен эдим, сўзсиз айбдор мен эдим, иккала қизни ҳам мен бахциз қилдим, айнан эса (бу ерда мен фақат биринчиси ҳақида айтаяпман, иккинчиси ҳақида гапира олмайман, у ниҳоятда таъсирчан, ҳар бир сўз, ҳатто энг яхшисиям унинг дилини беҳад ёмон сиёҳ қилади, ва мен уни тушунаман) — айнан эса атиги шунинг учунки, мен унинг барча уринишларига зид тарзда (у эса, мен хоҳласам бўлди, ўзини, эҳтимол, қурбон қиларди) ҳар доим қувноқ, босиқ, қатъиятли, умуман, эр-хотинликка тайёр бўла олмадим, грачи баъзан унга беҳад ошиқу беқарор бўлсам-да, гарчи мен учун эр-хотинликнинг ўзидан кўра ортиқроқ қимматли нарса бўлмаса-да. Қарийб беш йил мен унга (агар, таъбир жоиз бўлса — ўзимга) узлуксиз зарбалар кетидан зарбалар ёғдирдим; бахтимга, у метиндай мустаҳкам чиқди — пруссиялик ва яҳудийликнинг қўшилгандаги ҳосиласи, кучли, виқорли ҳосила. Мен бу қадар бардошли эмасдим; тўғри, унинг фақат азоб-уқубат чекишига тўғри келди, мен эса бир йўла ҳам зарбалар бердим ва ҳам азоб-уқубатлар тортдим.\n«…» Сизнинг Ф.\n"http://www.kutubxona.com/wiki/index.php?title=Frans_Kafka._Milenaga_maktublar_/_Kiril&oldid=11040" dan olindi


Роттердамда террорчиликка алоқадорликда гумон қилинган француз қўлга олинди\nНидерландия полицияси Роттердамда Франция сўрови билан террорчиликка алоқадорликда гумон қилинган французни қўлга олди, деб хабар бермоқда Associated Press ахборот агентлиги Нидерландия полициясига иқтибос келтирган ҳолда.\nПрокуратура маълумотларига кўра, 32 ёшли француз ҳибсга олинган, у "теракт амалга оширишни режалаштиришга алоқадорликка" гумон қилинмоқда. Гумонланувчининг жойлашган ўрни тергов давомида аниқланди, гумонланувчидан ташқари яна 3 киши ҳибсга олинган.\nНидерландияда бошқа маълумотларни беришдан бош тортилди ва гумонланувчини ҳибсга олиш Франция ҳуқуқ-тартибот муассасалари олиб борган терговнинг бир қисми ҳиобланиши таъкидлаб ўтилди.\nҲибсга олинган кимса Францияга юборилади. Қолган 3 киши Нидерландия олиб борган терговга тегишли бўлгани учун шу ерда қолади.


17.04.2018 / - Ислом тарихи, Мақолалар, Янгиликлар\nПайғамбар алайҳиссаломнинг улуғланишларига Фатҳ сурасида келган далиллар\nФатҳ сураси ҳижратнинг олтинчи йили, яъни Росулуллоҳ алайҳиссалом Ҳудайбиядан Мадинага томон қайтиб келаётганда ёки Мадинадалик пайтларида нозил бўлган. Бу суранинг фазилати ҳақида қуйидаги ҳадис собит бўлган: «Ҳақиқатан, Менга шундай бир сура нозил қилиндики, у менга дунёдаги нарсалардан севимлироқдир».\nИмом Аҳмад ва имом Бухорийнинг Умар розияллоҳу анҳудан келтирган ривоятида: «Бу кеча менга шундай бир сура нозил бўлдики, у мен учун дунё ва ундаги нарсалардан севимлироқдир: «(у) Албатта биз сенга равшан фатҳни бердик» (Фатҳ сураси, 1-оят), дейилган. Бу суранинг бошидаёқ кўп фазилатлар ва беҳисоб неъматлар берилгани айтиб ўтилган. Бу фазилат ва неъматлар Ҳудайбия сулҳи ва Пайғамбар алайҳиссалом ва саҳобаларнинг мушриклар устидан қўллари баланд келиши, у зотнинг аввалги ва кейинги барча хато-гуноҳлари мағфират қилиниши, дунёю охиратда неъматлар тўлиқ қилиб берилиши ва бошқалардан иборат.\nЖаъфар ибн Муҳаммад Содиқ раҳматуллоҳи алайҳ: «Аллоҳ таолонинг Ўз Росулини Ўзига ҳабиби қилиши, ҳаёти билан қасам ичиши, шариати билан бошқа пайғамбарларнинг шариатларини бекор қилиши, олий мақомга олиб чиқиб, меърожда нигоҳларини бурмай, ҳаддан оширмай тутиб туриши, араб ва ажамларга пайғамбар қилиб юбориши, ўзлари ва умматларига ғанимат-ўлжаларни ҳалол қилиши, шафоат қилувчи ва шафоатини қабул этилувчи қилиши, Одам болаларининг саййиди этиб, номларини номига, розиликларини розилигига боғлаши ва тавҳиднинг икки рукнидан бири бўлишини ихтиёр этиши кабилар Аллоҳ таолонинг Пайғамбарига неъматини тўлиқ қилиб бериши жумласидандир», дейди. Мана шундай гўзал сифат ва фазилатлар Мадинада нозил бўлган Фатҳ сурасининг: «Албатта биз сенга равшан фатҳни бердик», деган биринчи оятидан «Аллоҳнинг қўли уларнинг қўллари устидадир», (Фатҳ сураси 1-10-оятлар) деган оятларида абадул абад муҳрлаб қўйилган. Фатҳ сурасининг илк оятларида Пайғамбар алайҳиссаломнинг Аллоҳ таоло ҳузуридаги улуғ мақоми ва мушарраф этилган неъматлари баёни баробарида қатор фазилатлари ҳам бирма-бир зикр этилади.\nБиринчи фазилат. Бу очиқ-ойдин фатҳ бўлиб, бу фатҳ орқали Аллоҳ таоло Ўз Росулига душманлари устидан зафар қозониб, сўзи ва шариати юксак бўлиши ҳақидаги тақдирда битилган ҳукмини билдирди. Бу яққол устунлик шундан иборат бўлдики, Пайғамбар алайҳиссалом айни вақтдан бошлаб заифлик ҳолатидан кучлилик ҳолатига ўтдилар. Ҳатто душманлари ҳам, Макка водийси ва унинг атрофида ҳукмронлик қиладиган Қурайш ҳам кучлар тенглашганини тан олишди. Ўша ҳолат Аллоҳ таолонинг: «Албатта биз сенга равшан фатҳни бердик», деган сўзида ўз ифодасини топган. Шундан кейин Пайғамбар алайҳиссалом Хайбар, Фадак ва бошқа фатҳларни амалга оширди. Ҳудайбияда бемисл мўжиза юз берди. У ерда бир қудуқнинг суви ерга сингиб, қуриб қолган эди. Пайғамбар алайҳиссалом оғзиларига сув олиб қудуққа пуркаганларида яна қудуқ олдинги ҳолига қайтиб, сувга тўлди. Ҳамма сувдан ичиб, чанқоғини қондирди.\nИккинчи фазилат. Пайғамбар алайҳиссаломнинг кечирилганликлари, яъни олдинги ва кейинги гуноҳлари авф этилиши. Аллоҳ таоло Ўз Набийсини мушарраф қилган ҳақиқий хотиржамлик ва омонлик мана шудир. Аллоҳ таоло айтади: «Аллоҳ сенинг аввал ўтган гуноҳларингни ва кейингиларини мағфират этиши учун…». Бунинг маъноси кенгроқ шарҳланса, агар сенинг олдинги гуноҳинг бўлса ҳам, кейинги гуноҳинг бўлса ҳам, барчасини кечирдик, деган маъно чиқади. Бу тасаввур қилиш учун келтирилган, холос. Пайғамбар алайҳиссалом гуноҳга йўл қўйиб, ундан кейин кечирилишини англатмайди. У зотдан гуноҳ содир бўладими ёки йўқми, ҳар қандай ҳолатда кечирилганини, Роббиси ҳузурида мақоми юксаклигини билдиради.\nУчинчи фазилат. Аллоҳ таолонинг Ўз Пайғамбарига неъматини мукаммал қилиб бериши. Бу неъмат у зотга мутакаббирларни бўйсундириб, таслим қилиш, тан олдириш ёки у зотда нубувват ва подшоҳликни, динида олийлик ва барча динлардан устунликни жамлаш ёхуд Макка, Тоиф ва барча шаҳарларни фатҳ қилишдан иборат. Росулуллоҳ алайҳиссалом шак-шубҳасиз Маккаи Мукаррамани жуда яхши кўрганлар. Чунки бу шаҳар нубувват маъдани ҳисобланиб, қибла ҳам шу ерда жойлашган. Аниқроғи, Пайғамбар алайҳиссаломга неъматни тўлиқ қилиб беришдан мақсад, дунёда номларини юксалтириб, ёрдам бериш, кечириш, жаннат ва саодатга элтувчи тўғри йўлга бошлаш, бетакрор устунлик ато этиш, мўмин умматларининг қалбларига хотиржамлик ва осудалик ато этиш, уларга мустаҳкам эътиқод ва иймон зиёдалиги ҳамда буюк ғалаба ва мағфират хушхабарини етказишдир.\nҲудайбия сулҳидан кейин Макка фатҳ бўлиши ҳақидаги хушхабар унинг Мадинаи Мунавварадан ҳам ва бошқа шаҳарлардан ҳам афзаллигига далолат қилади. Чунки Макка мушриклар пойтахти бўлиб, араблар Исломни қабул қилишда Макка аҳлининг муносабатига қараб туришар, агар Исломга киришса, уларга эргашишга тайёр эдилар. Шу эътибордан Макканинг ўрни беқиёс бўлиб, ушбу шаҳар аҳлининг Исломга кириши ён-аторфдаги барча арабларнинг ёки уларнинг аксар қисмини Исломга киришига сабаб бўлар эди.\nТўртинчи фазилат. Росулуллоҳ аалйҳиссаломнинг гувоҳ қилиб юборилишлари бўлиб, буни Аллоҳ таолонинг мана бу сўзида баён қилинган: «Албатта, Биз сени гувоҳлик берувчи, хушхабар элтувчи ва огоҳлантирувчи қилиб юбордик. Аллоҳ ва Унинг Росулига иймон келтиришингиз, Уни қўллаб-қувватлашингиз, улуғлашингиз ҳамда Унга эртаю кеч тасбеҳ айтишингиз учун».\nУ зот Қиёмат куни умматлар тавҳидига гувоҳлик бериб, уларга нажот диёрида савоб ёки мағфират хушхабарини етказадилар. Душманларини тушажак азобдан огоҳлантириб, ундан қўрқишга, куфр, фисқ-фасод ва бидъат каби турли залолатлардан сақланишга чақирадилар. Тавфиқ ато этилган зотлар Аллоҳ ва Росулига иймон келтириб, у зотни беҳад улуғлаш баробарида қўллаб-қувватловчи ва душманлардан қўриқловчига айланадилар. Буларнинг ҳаммаси Муҳаммад соллаллоҳу алайҳи васаллам хусусида нозил бўлган. Шундан сўнг мўмин банда Роббисини поклаб ёд этишга ва Пайғамбар алайҳиссаломга кечаю кундуз саловат айтишга чақирилмоқда.\nБешинчи фазилат. Ҳудайбия кунидаги Ризвон байъати аҳлига ишорадир. Агар мўминардан Росулуллоҳга ёрдам бериш ва душманларга қарши курашиш ваъдаси олинса, демак, бу ваъдани улар Аллоҳга берган бўладилар. Унинг устидан чиқишса, Аллоҳ улардан рози бўлади. Аллоҳ таолонинг: «Аллоҳнинг қўли уларнинг қўллари устидадир» оятидан ана шу маъно ирода қилинган. Бу мажозий маънода бўлиб, Росулига ёрдам беришда Аллоҳнинг куч-қудрати уларникидан кўпроқ эканини англатади. Бу ҳам Пайғамбар алайҳиссаломга ваъда қилинган ва келажакда юзага чиқадиган яна бир илоҳий неъматдир. Бу неъмат Аллоҳ таолонинг у зотга ёрдам бериши ҳақидаги хушхабардир. «Қўл» сўзини қувват маъносида қўллаш араб тилида учрайди. Шулардан бири Аллоҳ таолонинг: «Қўллар эгалари», «Қувват эгалари», деган сўзидир. Буларнинг барчаси кўчма маънода бўлиб, юқорида келган ояти карима Пайғамбар алайҳиссалом билан мўминларнинг тузган аҳдлари ва аҳд берилаётган зот – Росулуллоҳ алайҳиссаломнинг улуғлигини таъкидлаш маъносида келтирилган.\n Фатҳ сураси, 8-9-оятлар.\n Сод сураси, 39-оят.\n«Кўкалдош»да 2018-2019 ўқув йили бошланиши тадбири ҳамда Мустақиллик дарслари


Иорданиядан кучли эканлигимизни исботлашимиз шарт / CHAMPIONAT.asia\nИорданиядан кучли эканлигимизни исботлашимиз шарт\n6 сентябрь ҳам тобора яқинлашмоқда. Яна икки кундан сўнг миллий терма жамоамиз сафарда Иордания термасига қарши ЖЧ-2014 саралаш босқичининг плей-офф учрашувида майдонга тушади.\nКейин эса 10 сентябрда уларни ўз майдонимизда қабул қиламиз. Терма жамоамиз охирги расмий ўйинини ўтказганидан бери орадан икки ярим ой вақт ўтди. Бу вақт оралиғида олий лиганинг иккинчи даврасига старт берилди, биринчи лиганинг иккинчи босқичи бошланди. Қолаверса, терма жамоамиз ҳам йиғин ўтказишга улгурди. 14 август арафасида уч кунлик йиғин ташкил этилди. Аммо халқаро ўртоқлик ўйини ўтказилмаганидан хабарингиз бор. Мана энди 6 сентябрь кунги ўйинга ўртоқлик учрашувисиз майдонга тушишга мажбурмиз. Иордания термаси бу орада иккита ўртоқлик учрашуви ва битта расмий ўйин ўтказишга улгурди. Шу боис эҳтимол уларнинг тайёргарлиги яхши кўринаётган бўлиши мумкин, аммо бу уларнинг имконияти юқори эканлигини англатмайди.\nЭҳтимол терма жамоамиз ҳозир кучли ҳолатда эмасдир. Бу биринчи навбатда жамоа аъзоларининг руҳий аҳволига тегишли. Тўғридан тўғри жаҳон чемпионатига чиқа олмаганимиз ҳаммага жиддий таъсир ўтказган бўлиши турган гап. Шу боис ҳозирги тайёргарлик гўёки мажбуран бажарилаётган ишга ўхшаб қоляпти. Яъни, шу иккита ўйин учун машғулот ўтказишимиз шарт дегандек. 14 август куни ўтказилмай қолган ўртоқлик учрашуви қай даражада таъсир ўтказишини вақт ўтиб билиб оламиз. Аммо Иордания билан ўйинлардаги ғалаба футболчиларимизнинг руҳини кўтариб юбориши табиий ҳол. Мағлубият эса ҳаммага яна одатдагидек таъсир қилади. Аслини олганда жаҳон чемпионатига тўғридан тўғри чиқиш плей-офф орқали боришдан осонроқ деган фикрдамиз. Агар ҳамма ўйинларга бир хилда ёндошилса, гуруҳда биринчи ё иккинчи ўринни эгаллаб ЖЧга чиқса бўлади. Бу у даражада қийин иш бўлмаса керак, ахир аввалги саралаш босқичида футболи ҳали ривожланмаган Шимолий Корея бунинг уддасидан чиққанди. Лекин плей-офф орқали йўлланмани қўлга киритиш Осиё жамоаси учун осон бўлмайди. Жанубий Американинг исталган бешинчи вакили Осиё жамоасига етарлича ташвиш туғдириши турган гап.\nАммо шундай бўлдики, биз 14 очко йиғиб ҳам жаҳон биринчилигига чиқа олмадик. Натижада плей-офф босқичида ўзимизни синаб кришдан ўзга йўл қолмади. Сафарда ва уйда Иордания билан қандай натижага эришишимизни айтиш мушкул. Тахмин қилганимиз шуки, Иордания асосан ўз уйида кучли футбол намойиш этади. Лекин Тошкентда уларни мағлуб этса бўлади. Бунинг учун сафарда имкон қадар эҳтиёт бўлиб тўп суришимизга тўғри келади. Йигитлардан мана шу ўйинларда қандай натижа қайд этилишидан қатъий назар, бор кучни бериб ҳаракат қилишларини сўраб қоламиз.\nЎтган ҳафта терма жамоамиз устози Миржалол Қосимов мана шу иккита ўйинга таклиф этилган футболчилар рўйхатини эълон қилди. Рўйхатдан айни пайтда энг кучли бўлиб турган барча футболчилар ўрин олган. Фақат жароҳат олган Игнатий Нестеров билан Шохруҳ Гадоевни ҳисобга олмаганда. Албатта, Нестеровнинг ўйнай олмаслиги катта йўқотиш ҳисобланади. Чунки Игнатий 2007 йилги Осиё Кубогидан бери терма жамоанинг асосий дарвозабони бўлиб келмоқда. Юртимизда унга тенг келадиган дарвозабон йўқдек гўё. Аслида ҳам шундай бўлса керак. Ахир бошқа дарвозабонларга қаранг, уларнинг ҳеч бири Нестеров сингари ўйин амалиёти, керак бўлса, обрў-эътиборга эга эмас. Қосимов ихтиёрида ҳозир уч нафар дарвозабон мавжуд: Мурод Зуҳуров, Александр Лобанов ва Элдор Суюнов. Зуҳуров кўпроқ кайфият ўйинчиси, Лобановда бироз шошқалоқлик бор, қарор чиқаришда кўпинча шошиб қолади. Элдор Суюновга келсак, у ёш, шу билан бирга яхши ўйин кўрсатаётганини ҳам эътиборга олиш даркор. “Насаф” бош мураббийи Рўзиқул Бердиев қўрқмасдан унга ишонч билдирди. Натижада Суюнов ўзига билдирилган ишончни оқлаб келяпти. Ахир Ғайрат Ҳасанов, Михаил Наумов сингари дарвозабонлар билан кечадиган рақобатда ютиб чиқиш ҳар кимнинг ҳам қўлидан келмайди.\nТўғри, Мурод Зуҳуровда халқаро тажриба бирмунча юқори, лекин у кўп вақтини “Бунёдкор” захирасида ўтказди. Александр Лобановга келсак, у ҳам яхши посбон, “Пахтакор”да ишончли ўйин кўрсатяпти. Лекин унинг намойиш этаётган ўйинини терма жамоа даражасида деб бўлармикан. Элдор Суюновнинг ўйини чакки эмас, фақат унинг озроқ ёш эканлиги дарвозабонга нисбатан бироз босимни юклаб қўйиши мумкин. Аммо иккинчи томондан футбол баъзан таваккал қилишдан иборат эканлигини унутмайлик. Жаҳон футболида 22-23 ёшида бирданига терма жамоа сафида халқаро учрашувларда майдонга тушган дарвозабонлар кўплаб топилади.\nБизни хурсанд қилаётган яна бир жиҳат – хориж клубларида тўп сураётган легионерларимиз захирада қолиб кетишаётгани йўқ. Улар мунтазам ўз жамоаларининг асосий таркибида майдонга тушишмоқда. Гол уришдан ташқари бир нечта голли тўп узатишларни амалга оширишмоқда. Бу эса терма жамоа аъзоси учун ниҳоятда муҳим ҳисобланади. Россиялик ҳамкасбларимиз учун айниқса Виталий Денисов кашфиёт бўлди. Уни руслар тинмай мақташяпти. Одил Аҳмедовнинг ҳам “Анжи”даги ўйини чакки эмас, бироқ у ерда бутун жамоа кўрсаткичлари пасайиб кетгани учун бу нарса Одилга ҳам таъсир ўтказмасдан қолмаяпти.\nУмуман олганда хорижда фаолият олиб бораётган футболчиларимизнинг савияси паст эмас. Яхши ишлаб улардан ажойиб жамоа тузса бўлади. Фақат бу ўринда кўп гап мураббийга боғлиқ. Миржалол Қўшоқович ҳам қўлдан келганча енг шимариб ишлаяпти. Жамоа бежизга 14 очко йиққани йўқ. Қолаверса, биз қандайдир тўплар нисбатига кўра мундиал йўлланмасини қўлга кирита олмадик. Бошқа томонлама бирор жойда хато қилганимиз йўқ. Терма жамоа олдига жаҳон чемпионатига чиқиш вазифаси қўйилмагани ҳақида гап-сўзларнинг юзага келиши эса бу шунчаки алдамчи таассурот холос. Негаки барча халқларнинг энг юксак орзуси жаҳон чемпионатида қатнашиш ҳисобланади ва бизнинг бу хоҳишдан воз кечишга мажбурлашга ҳеч кимнинг ҳаққи йўқ.\nТерма жамоа олдига аввал бошданоқ жаҳон чемпионатига бориш асосий мақсад сифатида қўйилгани бор гап. Чунки бундай вазифа қўйилмаган тақдирда бунчалик иш унуми бўлмасди. Фақат мақсадга тўғридан тўғри эришилмагач, шундай гап-сўзлар юзага келди. Мана шунинг учун ҳам плей-офф ўйинлари орқали бўлса ҳам терма жамоа бор имкониятдан максимал даражада фойдаланиши шарт. Бунинг учун Игнатий Нестеров, Шоҳруҳ Гадоев, Фозил Мусаев сингари ўйинчиларнинг жароҳат олгани ҳеч қандай роль ўйнамайди, жангда аскар яраланиб қолган тақдирда ёнидаги қуролдоши олға кетавериши шарт. Албатта, Нестеров билан Гадоевнинг майдонга туша олмаслиги терма жамоамиз учун ўзига яраша жиддий йўқотиш ҳисобланади, лекин ўйлаймизки, бошқа футболчилар уларнинг ўрнини боса олишади.\nОлдимизда турган дастлабки вазифа шу – 6 ва 10 сентбярь кунги баҳсларда ўзимизни кўрсатиб, Иордания тўсиғидан ўтиш. Бунга ҳаммамиз астойдил ишоняпмиз, чунки биз салоҳият, ўйинни ташкил қилиш, футболни тушуниш, тактик футбол кўрсатиш ва бошқа жиҳатлар бўйича Иорданиядан устунмиз. Бунга ҳар доим гувоҳ бўлиб келяпмиз. Фақат энди шуларни қоғозда эмас, балки амалда исботлашга тўғри келади. Жаҳон чемпионатига чиқамизми-йўқми, бир нарса дейиш қийин-у, аммо Иорданиядан кучли эканлигимизни исботлашимиз шарт. Шундай экан, олдин Иорданиядан ўтиб олайлик, ана ундан кейин Жанубий Американинг бешинчи жамоаси ҳақида хаёл сурсак бўлади.


Сепкил – қандай пайдо бўлади? » Новости Узбекистана сегодня: nuz.uz\nНовости Узбекистана → САЛОМАТЛИК → Сепкил – қандай пайдо бўлади?\n26-12-2019 21:14 0 759 Рейтинг0 Чоп этиш\nСепкил – қандай пайдо бўлади?\nМеланоцитлар, бу хужайралар ўзида меланин моддасини ишлаб чиқаради. Бу модда терига ранг беради ва терига ультрабинафша нурларнинг таъсирини камайтиради. Қуёш нурларининг давомли ва кучли таъсири натижасида бу меланоцитлар меланинни қайта гранулага айлантиради ва бу гранулалар терининг юқори қаватидаги хужайраларда йиғилиб тўқроқ рангли қисмларни пайдо қилади деб ёзади Dawo.uz нашри.\nАйнан шу сепкиллардир. Сепкил тананинг барча қисмида пайдо бўлиши мумкин. Фақатгина унга қуёш нури ёки бошқа ультрабинафша нурлар таъсири бўлиши керак.\nБолаларда деярли учрамайди. Балоғатга етиш даврида сепкиллар пайдо бўлади ва одатда ўзи йўқолиб кетади. Бу холат бирор бир касалликка алоқаси йўқ. Лекин сепкилли одамларга қуёш нурига қарши кремлардан фойдаланиш тавсия қилинади. Сепкиллиларни ирсиятини текшириш натижасида қизил сочли одамларда кўп учраши аниқланган.


10:09 / 26.03.2019 12792\nTelia телекоммуникация корпорацияси Нидерландия прокуратурасига компаниянинг Ўзбекистондаги фаолияти билан боғлиқ коррупцияга қарши суриштирув доирасидаги келишув бўйича 208,5 млн АҚШ доллари тўлаб берди. Бу ҳақда Telia расмий сайтида хабар қилинган.\nКомпаниядан таъкидланишича, бу иш бўйича глобал келишув битимларига мувофиқ барча молиявий мажбуриятлар бажарилган.\nЭслатиб ўтамиз, можаро бир неча йил муқаддам бошланган. Ўшанда Telia 2004 йилдан 2012 йилгача бўлган даврда, мамлакатда бизнес юритиш имконини олиш мақсадида Гулнора Каримова назоратида бўлган сохта компания ҳисоб рақамларига тахминан 800 миллион доллар ўтказиб бергани маълум бўлганди. Нидерландия ва АҚШ ҳукуматлари 2014 йилдан бери Telia’нинг Ўзбекистон бозорига кириши ҳолатини текширувдан ўтказишни бошлади, бу 2007 йилда юз берган бўлиб, компания 2016 йилда 1,25 миллиард евролик жаримага тортилди.\n2017 йилда компания АҚШ ва Нидерландия ҳукуматлари билан эришилган, айбловларни олиб ташлаш тўғрисидаги келишув доирасида 965 миллион АҚШ доллари миқдорида жарима тўлашга рози бўлди.\nTelia 2018 йил декабрь ойида Ўзбекистон Давлат рақобат қўмитасига Ucell операторидаги барча улушни 215 миллион долларга сотиб юборди.\nБундан олдин, МТС «Ўзбекистондаги поралар» иши бўйича баёнот берганди.\nГулнора Каримовага тиббий муолажа рад қилинаётгани айтилди. Бош прокуратура буни инкор этмоқда


Telegram’га “пора“ бериб, рекламани ўчириш мумкин бўлади | Qalampir.uz\nTelegram’га “пора“ бериб, рекламани ўчириш мумкин бўлади\nТехнология\t06 Ноябрь 21:13 7258\nTelegram’даги канал эгаларига рекламаларни ўчириб қўйиш имконияти берилади. Кўплаб фойдаланувчилар мессенжерда реклама қўйиш имконияти пайдо бўлиши ҳақидаги хабардан сўнг, шундай таклиф билан чиққан. Бу ҳақда Telegram асосчиси Павел Дуров маълум қилди.\n“Биз ушбу янги функция устида ишлашни бошладик ва уни шу ойда ишга туширишни кутмоқдамиз. У арзон обуна шаклида ташкил этилиши мумкин, бу фойдаланувчиларга Telegram ривожланишини бевосита молиявий қўллаб-қувватлаш имконини беради”, деган Дуров.\nМессенжер асосчиси, баъзи каналлар эгалари ҳам рекламаларни “ўчириш” истагини билдирган.\n“Айни пайтда биз ушбу имкониятнинг иқтисодий шартларини ҳисоблаймиз. Реклама берувчилар тез орада исталган каналга “кўринмас” реклама жойлаштиришлари мумкин бўлади, агар ҳар бир кўриш учун етарли маблағ бўлса, бу каналда ҳеч қандай реклама чиқмайди”, дейди Дуров.\nУ Telegram’ни безарар лойиҳага айлантириш учун керакли хизматлар устида ишлаш давом эттирилишини қайд этган. Бунда фойдаланувчилар ва контент муаллифларининг манфаатлари биринчи даражали бўлиши қўшимча қилинган.\nАввалроқ, Telegram’да реклама пайдо бўлгани ҳақида хабар берган эдик. Дуров реклама фойдаланувчилар учун деярли кўринмас бўлишини ва бундан ташқари, у шахсий ёзишмалар ва гуруҳларда, шунингдек чатлар рўйхатида бўлмаслигига ваъда берганди.\n02 Декабрь 14:45 64860\n03 Декабрь 14:30 53741\n02 Декабрь 20:14 40888\n03 Декабрь 15:41 37645\n03 Декабрь 20:24 30997


Покистонда яна мазҳабий кескинлик ошди\n20 апрел 2021, Тошкент вақти: 08:37\nПокистоннинг Кветта шаҳрида маҳаллий шифохона ёнида содир этилган худкушлик ҳужуми оқибатида камида 8 киши нобуд бўлди, 30дан ортиқ фуқаро тан жароҳати олди.\nРасмийларнинг билдиришича, худкуш шахс шифохона ёнига тўпланган шиалар ёнида ўзини портлатиб юборган. Айтилишича, портлаш қурбонлари орасида бир журналист ва полициянинг икки ходими ҳам бўлган.\nШиалар Покистонда диний озчилик вакиллари ҳисобланади. Сўнги 30 йил давомида Покистонда рўй берган мазҳаблараро тўқнашувлар оқибатида мингдан ортиқ фуқаро нобуд бўлган.


ЖИНСИЙ АЛОКА БИЛАН ҲАР КУН ШУҒУЛЛАНИШ МУМКИНМИ? - DAVOLASH\nЖИНСИЙ АЛОКА БИЛАН ҲАР КУН ШУҒУЛЛАНИШ МУМКИНМИ?\nАвтор Davo На чтение 2 мин Просмотров 91 Опубликовано 08.11.2017\nЖИНСИЙ АЛОКА БИЛАН ҲАР КУН ШУҒУЛЛАНИШ МУМКИНМИ? Барча шифокорлар бир хил жавоб берадилар — йўқ, мумкин эмас! Ҳатто эркак ёш бўлиб, жинсий қуввати жуда кучли бўлса ҳам, вақти-вақти билан ушбу хуш ёқадиган ишдан дам олиши зарур.\nОлимларнинг текширишлари шуни кўрсатадики, эркак аёл олдида ўзининг жинсий қувватини кўз-кўз қилиш учун ҳаракат қилиши организмнинг чарчаши, барвақт қартайиши, ишдан чиқишига олиб келар экан.\nҲар кунги жинсий алоқа натижасида организмнинг жисмонан кучсиз бўлиши, ақлий фаолиятнинг сусайиши, иш қобилиятининг пасайиши кузатилади.\nСперматозоидлар ишлаб чиқаришга, ўртача 38 соатдан 72 соатгача вақт керак бўлади. Шу сабабдан организм керакли миқдорда сперма ишлаб чиқаришга улгурмай қолади.\nОрганизмнинг ҳар кунги жинсий алоқа натижасида кучсизланиб қолганлигининг яна бир аломати — бу жинсий алоқа охирида эякуляциянинг бўлмаслигидир. Агар ушбу аломат пайдо бўлса, тана тўлиқ дам олгунча, камида бир ҳафтага жинсий алоқани тўлиқ тўхтатиш керак. Аммо ўн кундан ортиқ вақтга тўхтатиб қўйиш ҳам мумкин эмас, акс ҳолда организм учун зарарли бўлган сперма туриб қолиши юз беради.\nШуни тушуниш керакки, жинсий алоқа билан ҳар куни шуғулланиш мумкин эмас, аммо у билан доимо бир маромда (масалан, кун ора ёки ҳафтада 2-3 марта) шуғулланиб туриш керак. Бу юракни мустаҳкамлайди, инсульт ва инфаркт эҳтимолини камайтиради, қорин пресси мушаклари тонусини оширади.\n(Visited 6 137 times, 1 visits today)


Қирғизистоннинг собиқ соғлиқни сақлаш вазири ҳибсга олинди - zarnews.uz\nҚирғизистоннинг собиқ соғлиқни сақлаш вазири Космосбек Чолпонбаев масъулиятсизлик ва мансаб ваколатларини суиистеъмол қилганликда айбланиб ҳибсга олинди. Бу ҳақда Қирғизистоннинг иқтисодий жиноятлар билан курашиш давлат хизмати матбуот хизмати хабарига таяниб, “Sputnik Қирғизистон” маълум қилди.\nДавлат хизматининг маълум қилишича, соғлиқни сақлаш вазирлигидаги мансабдор шахслар “халқ ва давлат манфаатларига зид равишда” тавсия олиш хизматлари билан самарасиз шартномалар имзолаган ва шу орқали давлат бюджетига қарийб 9 миллион сом (Қирғизистон пул бирлиги) миқдорда зарар етказган.\nЧолпонбаев 2018 йилда соғлиқни сақлаш вазири лавозимига тайинланган эди. 2020 йилнинг март ойида Қирғизистон хавфсизлик кенгаши коронавирус инфекцияси билан етарли даражада кураш олиб борилмагани сабабли Бош вазирга ҳукумат аъзоларига нисбатан чора кўрилишини тавсия қилди.\n1 апрель куни Чолпонбаев ўз ихтиёри билан лавозимидан озод этилган.\nТеглар: Қирғизистон иқтисодий суд\nҚирғизистонда рус тилини расмий мақомдан маҳрум этиш таклиф қилинди


АЭРОДИНАМИКА ХУСУСИЯТЛАРИ | | ТАФАККУР МАСКАНИ\nBy Қобилжон Атаханов Last updated Июн 26, 2020\nАэродинамика фани асосан одомзоднинг амалий ишларни бажаришида, яъни ҳаводан оғир бўлган аппаратларда парвоз қилиш мақсадида қилинган ҳаракатлари аэродинамикани ривожланишига сабабчи бўлган. Бундай ишларни амалга ошириш учун ҳавода ҳаракат қилаётган аппаратга таъсир кучларини ва моментларини аниқлаш керак бўлган. Айниқса аппаратни ҳавода учиш ва кўтариш кучларини аниқлаш асосий масала ҳисобланган.\nАэродинамика ўзининг бошланғич ривожланиши даврида паст оқим тезликлар қонунларини ўрганиш билан чегараланган, чунки учиш аппаратлари паст учиш тезликларга эга бўлган. Кейинчалик артиллерия, ракета техникаси ва юқори тезликларда учадиган аппаратлар пайдо бўлиши сабабли аэродинамикани юқори тезликлар қонунларини ўрганишини ривожланишига олиб келди. Бу соҳа аэродинамикани махсус йўналишларидан бўлиб «Газодинамика» дейилади.\nУшбу мақола матнида аэродинамиканинг асосий тушунчалари ва қонунлари, суюқлик муҳитининг қисқа назарий асослари, учиш аппаратларинг геометрик ва аэродинамик тафсилотлари, айлана шакилига эга бўлган жисмларнинг геометрик ва аэродинамик тафсилотлари, учиш аппаратларини кўтариш кучини ифодалавчи тенгламалар келтирилган.\nАэродинамиканинг асосий тушунчалари\nАэродинамика юнонча сўздан олинган бўлиб, аэро – ҳаво ва динамика – куч таъсири деган маънони билдиради ва Нъютон механикасининг асосий йўналишларидан бири ҳисобланади.\nАродинамика фани ташқи ва ички кучлар таъсирида ҳавонинг ҳаракат қонунларини ўрганади. Қисқа қилиб айтганда муҳитда ҳаракат қилаётган жисм билан ҳавонинг ўзора таъсир кучларини ифодалавчи фан ҳисобланади.\nАэродинамика фанини ўрганиш соҳаси бир қатор йўналишлардан иборат:\n– Назарий аэродинамика;\n– Паст тезликлар аэродинамикаси, яъни товуш тезлигигача бўлган тезликларда муҳит ва жисм орасидаги ўзаро таъсир қонунларини ўрганади, M < 1 (М – Мах ўхшашлик сони дейилади);\n– Юқори тезликлар аэродинамикаси, – бу йўналиш аэродинамиканинг махсус соҳаси бўлиб «Газодинамика» дейилади. Газодинамика – муҳитда товуш тезлиги ва товуш тезлигидан юқори тезликларда ҳаракат қилаётган жисм ва ҳаво муҳитининг ўзаро таъсир қонунларини ўрганади M > 1;\n– Тажирибавий аэродинамика – бу соҳа қаттиқ жисмнинг атрофидан оқиб ўтаётган газ муҳитининг таъсир кучларини тажирибавий равишда ўрганиш билан шуғулланади. Бунинг учун ҳар хил техник асбоблардан фойдаланилади (аэродинамик қувур, зарба қувури, датчиклар, ёзув ускуналари ва ҳакозолар);\n– Абеляция аэродинамикаси – яъни ўта юқори учиш тезликларда куч таъсирларидан ташқари жисмнинг газ муҳити оқиб ўтаётган юзасини исишига олиб келади. Бундай ҳодиса жисм юзасини, юқори ҳарорат таъсири натижасида эришига ва иссиқлик оқимини таъсирида жисм юзаси ювилишига олиб келади (эрозия, сублимация ҳодисалари рўй беради);\n– Гепртовуш тезликлар аэродинамикаси – бундай тезликларда газ муҳити оқиб ўтаётган юзасида аэродинамик иссиқлик шунчалик юқори бўладики, ҳаракат қилаётган газ муҳити ионизация ҳолатига келиб электр ўтказувчан бўлиб қолади ва плазма оқими пайдо бўлади, шу билан бир қаторда электромагнит майдонинг таъсир кучлари пайдо бўлади ва бу соҳа билан «Магнит газодинамика»си (МГД) йўналиши шуғулланади;\n– Идеал муҳит аэродинамикаси – суюқликнинг эркин оқимини ўрганади ва жисм юзасидан оқиб ўтишда суюқликнинг қовушқоқлиги ҳисобга олинмайди;\n– Чегара қатлами аэродинамикаси – суюклик ва газларнинг чегара қатламида қовушқоқлик хоссаларини ҳисобга олган ҳолда, ҳаракатини ўрганади. Бу соҳа суюқлик ёки газ муҳитининг жисм юзасига ишқаланиш натижасида пайдо бўладиган таъсир кучларини қатлам бўйича тақсимланишини, ародинамик куч ва моментларни, оқимнинг ҳароратини ва исиган газ муҳити билан жисм ўртасидаги иссиқлик алмашув ҳодисаларини ифодалаб беради;\n– Паст босимли муҳит аэродинамикаси – кейинги пайтларда бу соҳа тез ривожланиб бормоқда. Чунки коинотни ўрганишда суъний йўлдошлар, ҳар хил ракета ва коинот учиш аппаратлари, баллистик ва глобал ракеталар пайдо бўлиши сабабчи бўлмоқда. Бундай учиш аппаратлари Ернинг баланд қатламларида парвоз қилади. Атмосферанинг босими баландлик ўсиши билан камайиб боради ва бутунлай вазинсизлик ҳолатига ўтади;\n– Бошқарув органлари аэродинамикаси – бу соҳа замонавий аэродинамиканинг махсус бўлими ҳисобланади. Бу йўналиш учиш аппаратларини қанотларини, уларни бошқариш қоидаларини, ҳар хил аэродинамик бошқарув органлар ва шунга ўхшаш самолётнинг бошқарув мосламаларини ўрганади;\n– Айлана шаклидаги жисмлар аэродинамикаси – бу соҳа ҳам аэродинамиканинг махсус бир бўлими ҳисибланади ва асосан ракета, коинот кемалари ва ракета самолётларни ўрганади.\nАэродинамика шунга ўхшаш кўпчилик халқ хўжалик масалаларини ечишда, умуман суюқлик ва газ муҳити билан ишлайдиган ҳамма аппаратлар ва машиналар аэродинамикани қонунлари орқали ифодаланади.\nЕр атмосферасининг тизими\nЕрнинг атмосферасини таркиби асосан азот ва кислароддан иборат. Вебернинг кўрсатмаси бўйича баландлик ўзгариши билан атмосфера босимни ўзгариши рўй беради.\nБаландлик (км) 0 20 40 60 80 100 120 140\nБосим (мм.смоб.уст) 760 41,7 1,9 0,087 0,0042 0,0001 – –\nЖадвалга асосланилса, атмосфера босимининг энг паст нуқтаси (ер атмосферасининг тугаш нуқтаси) 100 км баландликда деб фараз қилса бўлади. Аммо бундай хулоса кўпчилик тажрибавий кузатишларни тасдиқламайди.\nМасалан: Осмонда кузатиладиган метеоритларнинг иссиқликдан чўғланиш ҳодисаси тахминан 600-100 км баландликда рўй беради ёки «Шимолий ёғду» (Северное сияние) 750 км баландликда кузатилади. Шунга ўхшаш ҳодисалардан хулоса қилинганда, демак 1000 км баландлик нуқталарида ҳам, кам миқдорда атмосфера муҳити мавжуд.\nЕр яқинидан бошлаб азот ва кислороддан ташқари башқа газ аралашмаларидан иборат. Газ аралашмалари термик мувозанат ҳолатда бўлиб, ҳар бир ташкилий газ ўзининг парциал босимига эга (Дальтон қонуни). Баландликни ўсиши, ташкилий газларнинг оғирлигини камайишига олиб келади, натижада парциал босим камаяди. Бундай ҳодиса 70-80 км баландликда, енгил ташкилий газларнинг парциал босимлари, асосий газларнинг босимларидан юқори бўлиб қолади.\nЕнгил газларнинг парциал босимини ўзгариши, уларнинг таркиби ва умуман табиати бўйича аниқ бир хулосага эга эмас. Шунинг учун кўпинча эҳтимоллик гепотизаларидан фойдаланилади. Шундай гепотезалардан бири Ганну ва Гемфри томонидан, атмосфера таркибини қуйидагича фоиз ҳисобида берилган.\nБаландлик (км) Водород Гелий Азот Кислород Аргон\n0 0,003 0,0005 78,1 20,9 0,94\n15 0 – 79,5 19,7 0,8\n20 0 – 81,2 18,1 0,6\n30 0,2 – 84,2 15,2 0,3\n40 0,7 – 86,5 12,6 0,2\n50 2,9 0,03 87,5 10,3 0,1\n100 96,4 0,6 3,0 0,0 0,0\nБаландликнинг ўсиши, атмосфера босимини ўзгаришидан ташқари, унинг ҳароратини ҳам ўзгаришига олиб келади. 1 ~ 11 кмгача ~ 5,5 °С гача пасаяди ва ундан юқори баландликларда ~ (-55) ~ (-60) °С эга бўлади.\nАтмосфера ҳароратининг бундай ўзгариш чегараси «Тропосфера» билан «Стратосфера» ажралган чегарасини билдиради. Бу чегара ер шарининг қутубларида ~ 11 км, экваторда ~ 17 кмга тенг.\nБундан ташқари йилнинг фаслларига ҳам боғлиқ. Масалан: Марказий Европада март ойида ~ 9,4 кмга, август ойида ~ 11,3 кмга тенг. Тропосферада ҳаво муҳитини вертикал йўналишли ҳаракатлари ва ҳар хил атмосферани ўзгариб туриш ҳолатлари кузатилади. Тропосферада ҳаво ҳаракатлари ва атмосферанинг ўзгариш ҳолатлари кузатилмайди. Стротасферанинг 20 ~ 40 км оралиғидаги баландликда азон қатлами мавжуд. Стротасферанинг юқори чегараси 60 ~ 70 км баландликка эга.\nЕрнинг ўзгармас бурчак тезлиги айланиши натижасида пайдо бўладиган марказдан қочма куч билан ернинг тортиш кучи оралиғидаги мувозанат ҳолат 35000 км баландликда тугайди.\nБаландликни ўзгариши натижасида, ҳаво муҳитининг зичлигини ҳисоблаш учун стандарт атмосфера деган тушунча киритилган ва махсус жадвал тузилган. Ер сатҳида қуйидаги умумлаштирилган қийматлар қабул қилинган:\n– Атмосферанинг босими Р = 10332 кг/ м2,\n– Атмосферанинг ҳарорати Т = 288 єК,\n– Атмосферанинг зичлиги r = 1,2249 кг/ м3.\nБаландликнинг (h) ўзгаришини ҳар 1000 метрга, атмосфера ҳароратининг (t) ўзгариши қуйидагича бўлади:\n– 0 < h < 11000 м > t = 6,5 єС,\n– 11000 < h < 22000 м > t = 0.\nАтмосферанинг муҳитининг зичлигини ўзгариши (ернинг тортиш кучини тезланишини ўзгармас g = 9,80 м/с2 деб олинганда:\n– 0<h<11000 м > r/r0=[( 288-0,0065 h)/288 ]4,253 (Тропосфера);\n– 11000< h< 22000 м > lg (r/r0)=(h–11000)/14600 (Стросфера).\nЕрнинг тортиш кучини тезланиши ўзгаришини қуйидагича ифодаласа бўлади.\nR = 6378000 метр ернинг ўртача радиуси.\nМасалан баландлик h = 60 км ташкил қилса g60 = 9.81 0,993 = 9,71 м/с2.\nКелгуси мақоламизда “Аэродинамикада юза кучлари” деган тушунчалар ҳақида батафсил маълумотлар эътиборингизга тақдим этилади. Унда Сиз билан бирга бу кучларни пайдо бўлиши сабабларини тушуниш учун узлуксиз қовушқоқ газ муҳитида ҳаракат қилаётган қаттиқ жисмни кўриб чиқамиз.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Гўдакларни қақшатган зўравонлар қилмишига яраша жазо олди\t13:04, 05 апрель 2016\tОдамзоднинг энг гўзал фазилати бу унинг ахлоқидир. Ахлоқ – инсоннинг бошқалар учун намуна бўла оладиган ижобий хатти-ҳаракатлари, кундалик ҳаётида амал қилиши шарт бўлган тартиб-қоидаларнинг яхлит йиғиндиси. Бунинг акси эса ахлоқсизлик саналади. Жиноят ва жиноятчиликнинг замирида ҳам инсоннинг ахлоқсизлиги ётади. Орамизда баъзи одамлар борки, ундай кимсаларнинг қилган ахлоқсизлигидан ҳатто ҳайвонлар ҳам жирканиши тайин. Шубҳа қиляпсизми?.. Унда “қаҳрамонимиз” Ҳамид Алимов(исм-фамилиялар ўзгартирилган) қилмишлари билан танишинг, бунга ўзингиз гувоҳ бўласиз. “Оригинал” ғоя\nАйни ўқиб, эрганги куни учун замин яратадиган ёшда бўлган Ҳамиднинг хаёлини кўпроқ бузуқлиқ эгаллаб олган экан. 2012 йилнинг февраль ойи бошларида бирор фойдали иш билан машғул бўлиш ўрнига уйда узала тушиб ётган Ҳ.Алимов миясида ахлоқсизлик “уммонида чўмилиш” фикри пайдо бўлди. Бу ният ақли расо одам учун қанчалар жирканчли бўлса, у учун ўша тобда “оригинал” ғоядек туюлган бўлса ажаб эмас. Шоша-пиша ташқарига отланган Ҳамид кўчада ўйнаб юрган вояга етмаган, ҳали 14 ёшга тўлмаган қўшниси Комилни учратиб қолиб, уни “нишон”га олди. Аста болакайнинг олдига бориб: “Юр, бизникида бирга ўйнаймиз”, дейди ғараз мақсади сари дадил илдамлаб. Қўшни бола унинг асл ниятидан бехабар ҳеч иккиланмасдан розилик билдиради. Иккаласи Ҳамиднинг хонадонига киришади. Уйга киришлари билан Ҳамид худди ўлжасини кутиб ётган ҳайвондай Комилга ташланади. Воқеалар ривожи бундай тус олишини кутмаган бола йиғлаб қаршилик кўрсатди. Аммо... “Янги кино”\nҲуқуқни муҳофаза қилувчи орган ходимларидан “ташриф қоғози” олган Ҳ.Алимовнинг юрагига ғулғула оралади. Қилмишим ҳеч қачон ошкор бўлмайди, деган хаёлдан сармаст бўлиб хато қилганини англаб етди. Қандай қилиб жазодан қутулиш борасида бош қотираркан, Қозоғистон Республикасидаги таниши ёдига тушди ва унга қўнғироқ қилди. Жавобгарликдан қочиш мақсадида Ҳамид айланма йўллар орқали давлатимиз чегарасини бузиб, қўшни мамлакатга ўтиб кетди. Бу гал ҳам у калта ўйлаганди. Ўзга юртда бир муддат яшаб, Ўзбекистонга қайтаётганида қонун посбонлари томонидан қўлга олинди. Энди у қонун олдида қилган жиноятлари учун жавоб беришга мажбур. “Қилмиш - қидирмиш” дея шуни айтишса керакда.\no\tГость\t22:59, 06 апрель 2016 otish kerak ularni er yuziga urin yuq unaqalarga\tТанаси бошқа дард билмас ёҳуд Таъмагир шифокорнинг аччиқ изтироблари


Хивада олий ўқув юртига ўқишга киритишни ваъда қилган фуқаро 120 млн сўмдан ортиқ пул жамғарди, Чироқчида эса 2,1 млрд сўмлик 545,6 тонна пахта хом-ашёсини талон-торож қилганлар қўлга олинди.\nБош прокуратура ахборот хизмати маҳкама ҳузуридаги Иқтисодий жиноятларга қарши кураш департаментининг ҳудудий бошқарма ва бўлимлари томонидан сўнгги кунларда аниқланган коррупция, фирибгарлик ва тамагирлик ҳолатлари ҳақида маълумот берди.\nХивада фуқароларни ўқишга ноқонуний киритмоқчи бўлган фирибгар ушланди\n«Маъмун номидаги жаҳон тиллари» НТМ раҳбари А.Н. фуқароларни олий таълим йўналиши бўйича ўқитишга рухсат берувчи тегишли лицензияси бўлмаса-да, фуқаро Э.И.га НТМни чет тили филологияси мутахассислиги бўйича ўқитиб, бакалавр дипломи бериш имкониятига эгалигини айтиб, уни алдаб, ўқув юртининг 2-семестридан ўқишни бошлашига ёрдам бериши эвазига 1 850 АҚШ доллари талаб қилиб, шундан 1 000 АҚШ долларини фирибгарлик йўли билан олган вақтида ашёвий далил билан ушланган.\nШунингдек, НТМ раҳбари А.Н. бир неча фуқароларнинг ишончига кириб, уларининг 128,5 млн. сўм ва 500 АҚШ долларини қўлга киритгани аниқланган.\nҲолат юзасидан НТМ раҳбари А.Н.га нисбатан жиноят иши қўзғатилиб, тергов ҳаракатлари олиб борилмоқда. Тезкор тадбир Департаментнинг Хива шаҳар бўлими томонидан ўтказилган.\nКаттақўрғонда ҳарбий хизматга юбориш учун тамагирлик қилган шифокор қўлга олинди\nКаттақўрғон шаҳар тиббий чақирув комиссияси катта врачи Т.И. фуқаро Х.Ш.га унинг ўғли А.Т.ни оёғи ясси экани ва тиббий кўрикда «муддатли ҳарбий хизматга яроқсиз» деб топилганини, лекин танишлари орқали муддатли ҳарбий хизматга юбориш масаласини ҳал қилиб бериш эвазига 600 АҚШ долларини олган вақтида ашёвий далил билан ушланган.\nТ.И.га нисбатан жиноят иши қўзғатилиб, тергов ҳаракатлари олиб борилмоқда. Тезкор тадбир Департаментнинг Самарқанд вилоят бошқармаси томонидан ИИБ ходимлари билан ҳамкорликда ўтказилган.\nЖарқўрғонда қарзни қайтариш учун пора талаб қилган ҳисобчи ушланди\nЖарқўрғон туман «Йўллардан фойдаланиш» унитар корхонаси бош ҳисобчиси Д.Б. хизмат мавқейидан фойдаланиб, корхонанинг «Х.» хусусий деҳқон фермер хўжалигидан мавжуд 43,7 млн. сўм қарздорлигини тўлаб бериш эвазига, хўжалик раҳбари Д.дан 2,0 млн. сўм пулларни пора тариқасида олган вақтида ашёвий далил билан ушланган.\nД.Б.га нисбатан жиноят иши қўзғатилиб, тергов ҳаракатлари олиб борилмоқда. Тезкор тадбир Департаментнинг Сурхондарё вилоят бошқармаси томонидан прокуратура ходимлари билан ҳамкорликда ўтказилган.\nҲазораспда ҳужжатларни тайёрлаб бермоқчи бўлган кадастр ходими ҳибсга олинди\n«Ер тузиш ва кўчмас мулк кадастри» давлат корхонасининг Ҳазорасп туман филиалининг турар жойларни инвентаризация қилиш ва баҳолаш бўлими мутахассиси Б.М., фуқаро К.Э.дан унинг эски турар жой биносига кадастр йиғма жилдини тайёрлаб, танишлари орқали туман ҳокимининг кўчмас мулкка эгалик қилиш тўғрисидаги қарорини чиқартириб бериш эвазига 1 000 АҚШ долларини олган вақтида ашёвий далил билан ушланган.\nБ.М.га нисбатан жиноят иши қўзғатилиб, тергов ҳаракатлари олиб борилмоқда. Тезкор тадбир Департаментнинг Ҳазорасп тумани бўлими томонидан ўтказилган.\nБухорода мактаб директори ўқитувчидан пора талаб қилди\nБухоро шаҳридаги 9-сонли мактаб директори Т.И. шу мактаб ўқитувчиси Ю.Ҳ.дан узрли сабабларсиз ишга келмагани сабабли унга чора кўрмаслик ва меҳнат шартномасини бекор қилмаслик эвазига тамагирлик йўли билан 500 минг сўмни пора тариқасида олган вақтида ашёвий далил билан ушланган.\nҲолат юзасидан Т.И.га нисбатан жиноят иши қўзғатилиб, тергов ҳаракатлари олиб борилмоқда. Тезкор тадбир Департаментнинг Бухоро шаҳар бўлими томонидан вилоят ИИБ ходимлари билан ҳамкорликда ўтказилган.\nЧироқчида жуда кўп миқдордаги пахта хом-ашёсини талон-торож қилиш ҳолати аниқланди\n«Чироқчи пахта тозалаш» АЖнинг мансабдор шахслари ҳамда жамият катта товаршуноси Ш.Т. ўзларига ишониб топширилган умумий нархи 2,1 млрд. сўмлик 545,6 тонна пахта хом-ашёсини ўзлаштириш йўли билан талон-торож қилгани аниқланган.\nҲолат юзасидан «Чироқчи пахта тозалаш» АЖ мансабдор ва моддий жавобгар шахсларига нисбатан жиноят иши қўзғатилиб, тергов ҳаракатлари олиб борилмоқда.\nТерговга қадар текширув Бош прокуратура ҳузуридаги Департаментнинг Қашқадарё вилоят бошқармаси томонидан ўтказилган.\n15:31 / 22.07.2021\nҚашқадарё ҳокимлигининг 45 ёшли ходими вафот этди\nҚашқадарё вилояти ҳокимлиги тасарруфидаги мол-мулклар ва автомобиллар ҳақида маълумот берилди\nҚашқадарёда уйи бузилиши керак бўлган оила аъзолари ва уларнинг қариндошлари МИБ ходимларини ёқиб юбормоқчи бўлди\n10:05 / 10.07.2021\nҚашқадарёда 2021 йилнинг биринчи ярмида 10 мингдан ошиқ қарздор шахснинг хорижга чиқишига тақиқ қўйилган


Омбудсман мурожаат тушишини кутиб ўтириши керак эмас | Ўзбекистон Халқ демократик партияси\nОмбудсман мурожаат тушишини кутиб ўтириши керак эмас\n2020-02-25 18:02:50 872\nИнсон ҳуқуқларини ҳимоя қилиш, қадр-қиммати ва шаънига ҳурматни жойига қўйиш мамлакатимизда демократик ислоҳотларни чуқурлаштиришнинг энг муҳим омилларидан бири ҳисобланади.\nМазкур жараёнда Парламентнинг Инсон ҳуқуқлари бўйича вакилининг (омбудсманнинг) самарали фаолият юритиши жуда долзарб аҳамиятга эга.\nШунинг учун Халқ демократик партияси Омбудсманнинг ўтган йилги фаолиятига оид ҳисоботи парламентга киритилганда масалани чуқурроқ ўрганиш зарурлиги, ялпи мажлис муҳокамасига киритишга шошмаслик кераклигини таъкидлаб, кун тартибидан олиш ташаббуси билан чиққан эди.\nНатижада Омбудсман фаолияти билан боғлиқ таҳлилий маълумотларни партиямизнинг ҳудудий ташкилотлари билан бирга ўрганиб чиқиш имкониятига эга бўлдик.\nЎрганиш натижаларидан келиб чиқиб, парламентдаги фракциямиз 3 йўналишда таклиф берди.\nБугунги кунда Омбудсмандда инсон ҳуқуқларини ҳимоя қилишда ташаббускорлик етишмайди. Ҳисоботдан кўриниб турибдики, аксарият ҳолатларда Омбудсманд мурожаатлар келиб тушгандан кейингина инсон ҳуқуқларини ҳимоя қилишга киришмоқда.\n“Олий Мажлисининг Инсон ҳуқуқлари бўйича вакили (омбудсман) тўғрисида”ги қонуннинг 12-моддасида “инсон ҳуқуқлари, эркинликлари ва қонуний манфаатлари бузилганлиги тўғрисида ахборот мавжуд бўлганда ёки ҳимоянинг ҳуқуқий воситаларидан мустақил равишда фойдаланишга лаёқатсиз шахсларни ҳимоя қилиш учун ўз ташаббуси билан фактлар текширувини ўтказишга ҳақлидир”, деб белгилаб қўйилган. Зарурат юқори бўлгани ҳолда Омбудсман бу ҳуқуқдан фойдаланмаган. Ваҳоланки, ижтимоий тармоқларда инсон ҳуқуқлари бузилиши тўғрисида фактлар оз эмас. Афсуски, бундай фактларни текшириш бўйича Омбудсман шахсан ташаббус кўрсатмаган.\nОмбудсман инсон ҳуқуқларини ҳимоя қилишда мурожаат келишини кутиб ўтириши керак эмас.\nҚонунга асосан Омбудсманга “давлат ҳокимияти ва бошқаруви органлари вакилларининг ахборотини эшитиш масаласини кўриб чиқиш тўғрисидаги таклиф билан Ўзбекистон Республикаси Олий Мажлиси палаталарининг қўмиталарига мурожаат қилиши” ваколати берилган. Лекин, Омбудсман шундай катта ваколатдан 1 марта фойдаланган, холос. Истаймизки, Омбудсман инсон ҳуқуқлари бўйича долзарб масалаларни парламентга олиб чиқиб, эшитувлар ўтказилишида қатъиятли бўлиши зарур.\n3) Депутатлар бугунги кунда Халқ қабулхоналари билан ҳамкорликда ишлашга ўтмоқда. Омбудсман ҳам ўз фаолиятида бу масалага алоҳида эътибор бериши зарур.\nХалқ демократик партияси ушбу таклифлар инобатга олиниши шарти билан Омбудсман ҳисоботини маъқуллади.\nХалқ демократик партияси фракцияси раҳбари\nСайлов-2019 Олий Мажлис


Лойиҳа 02.06.2020 02:00\n1 июнь – Халқаро болаларни ҳимоя қилиш куни муносабати билан ЎзЛиДеП Тошкент шаҳар ва Сергели тумани партия Кенгашлари ташаббуси билан анъанавий тарзда ҳар йили ўтказиб келинаётган “Депутатлар-болаларга” лойиҳаси доирасида Тошкент шаҳар ва туман Халқ депутатлари Кенгаши депутатлари ҳамда партия фаоллари Сергели туманидаги “Меҳригиё”, “Бунёдобод”, “Олчазор”, “Софдил”, “Навқирон”, “Маданият”, “Халқобод” ва “Ал-Фарғоний” маҳаллаларида истиқомат қилаётган халқаро, республика ва шаҳар миқёсида ўтказилган спорт мусобақалари ва фан олимпиадаларида ғолиб бўлган иқтидорли болаларни байрам билан муборакбод этиб, маҳалла гузарларига ташриф буюришди.\nУчрашувлар давомида партия фаоллари болажонларни байрам билан муборакбод этиб суҳбатлар ўтказиб, совғалар тақдим этишди.\n“Мазкур лойиҳани 2018 йилдан буён доимий равишда ўтказиб келамиз. Туманимизнинг партия фаоллари билан биргаликда иқтидорли ва интилувчан фарзандларимиз ҳолидан хабар олиб, улар билан депутатларимиз мулоқотда бўлиб туришади” – дейди Сергели туман Халқ депутатлари Кенгаши депутати У.Мухамедов.\n“Фарзандларимиз бизнинг эртанги келажагимиз давомчилари, шунинг учун биз уларни ҳар томонлама қўллаб-қувватлаб, шароитлар яратиб беришимиз лозим”- дея фикр билдирди Сергели туман Халқ депутатлари Кенгаши депутати, тадбиркор Х.Дадабаев.\nБу каби учрашувлар туманимизнинг “Асробод”, “Қушқўрғон” ва “Зиёкор” маҳаллаларида ҳам ўтказилиши режалаштирилган.


Мюллер: "Биз хатоларимизни таҳлил қилдик ва умид қиламанки, ғалабага эришамиз" - Penalti.uz | Футбол янгиликлари олами!\n12:04 Ким олади шугинани... 4 0 Янгиликлар\n11:00 Журналист: "Пирло,сиз истеъфога тайёрмисиз?" 29 0 Янгиликлар\n10:30 Роналду «Ювентус» ва «Милан» ўйинининг уч антиқаҳрамонидан бири! 38 0 Янгиликлар\n09:30 Реалда Рамос эраси тугадими? 34 0 Янгиликлар\n12:30 Испан грандлари қизиқаётган футболчини «ПСЖ» илиб кетиши мумкин 0 0 Янгиликлар\n10:00 Карикатура. Германиянинг кўп йиллик ҳукмрони - «Бавария»! 26 0 Янгиликлар\n08:44 А Серия. «Ювентус» – «Милан» 0:3 (видеошарҳ) 29 0 Видеолавҳалар\n08:42 Ла Лига. «Реал Мадрид» – «Севилья» 2:2 (видеошарҳ) 28 0 Видеолавҳалар\n08:37 Ла Лига. «Барселона» – «Атлетико» 0:0 (видеошарҳ) 26 0 Янгиликлар\n08:34 А Серия. "Женоа" – "Сассуоло" 1:2 (видеошарҳ) 39 0 Видеолавҳалар\n08:30 Sport TV телеканалининг 10 май кунги кўрсатувлар дастури 15 0 Янгиликлар\n16:20 Хави Қатар клубини тарк этиши мумкинлиги ҳақидаги гапларга изоҳ берди 78 0 Янгиликлар\n10:00 90min футбол тарихидаги омадсиз трансферлар рўйхатини тузди 328 0 Янгиликлар\n08:29 «Барселона» УЕФАдан норози! 250 0 Янгиликлар\n08:22 Zezo Cartoons карикатураси. Роналду «Реал»да ва «Ювентус»да! 223 0 Янгиликлар\n09:35 Карикатура. Қайси жамоа ЕЧЛда ғолиб бўлади? 171 0 Янгиликлар\nМюллер: "Биз хатоларимизни таҳлил қилдик ва умид қиламанки, ғалабага эришамиз"\n«Бавария» ҳужумчиси Томас Мюллер «ПСЖ» га қарши Чемпионлар Лигаси чорак финал жавоб учрашуви ҳақида фикр билдирди. Учрашув 13 апрель оқшомида "Парк дес Пренс" стадионида Тошкент вақти билан 00:00) бўлиб ўтади.\nЭслатиб ўтамиз, бир ҳафта олдин «Бавария» ўз уйида парижликларга 2: 3 ҳисобида ютқазганди.\n«Агар биз бир ҳафта аввалгидек хавфли вазиятларни ярата олсак жуда яхши бўлади. Биз хатоларимизни таҳлил қилдик ва умид қиламанки, ғалабага эришамиз. Тезкор гол уриш учун бор кучимизни сарфлаймиз ", - дея Мюллер сўзларини келтирмоқда УЕФА матбуот хизмати.\n13.04.2021, 11:30 94 0\nМбаппе: "Ғалабага эришамиз деган умиддаман"\nНавас: Умид қиламанки, мени Мадридда илиқ кутиб олишади


Ҳарорат кўтарилиши кутилмоқда - Hidoyat.uz\nАсосий саҳифа Янгиликлар Ўзбекистон янгиликлари Ҳарорат кўтарилиши кутилмоқда\nЧоп этилди Iyul 10, 2019 Ҳарорат кўтарилиши кутилмоқдаda fikr bildirishni o'chirish\n“Ўзгидромет” маълум қилишича, бу ҳафта иссиқ ва қуруқ келади. Сабаби, бу пайтга келиб, қуёш шимолий ярим шарнинг энг юқори нуқтасига кўтарилиб, заминни беаёв қиздиради.\nБу даврда Ўрта Осиё ҳудуди, шу жумладан, Ўзбекистон паст босимли яққол намоён бўлмайдиган фронтсиз майдонлар таъсирида бўлади.\nҲаво ҳарорати 10 июль куни кундузи 37-40 даража, жанубда ва чўл зоналарида 42 даражагача бўлади.\nКейинчалик иссиқнинг кучайиши кутилмоқда. Кечаси ҳарорат 24-27 даража атрофида, кундузи 39-42 даража, юртимизнинг жанубий ва чўл ҳудудларида кечаси 30-32 даража, кундузи 43-44 даражагача кўтарилиши мумкин.\nБу ёз ўртаси учун ўртача кўп йиллик кўрсаткичлардан 5-7 даража юқори демакдир.


23 апрел 2021, Тошкент вақти: 01:32\nҚўқонлик манбанинг тадбиркорларга таяниб айтишича, Қўқон шаҳрининг Кимёгарлар майдони яқинида очилган янги савдо марказидаги ҳар бир квадрат метр жойнинг нархи камида беш ярим миллион сўм қилиб белгиланган:\n“Савдо жойларининг ҳар бир квадрат метри нархи қаерда жойлашишига қараб 5,5 миллион сўмдан бошланади экан. Тадбиркор танишимнинг айтишича, дўконлар жойлашувига ва ҳажмига қараб 150 миллион сўмдан 300 миллион сўмгача (қора бозор курси бўйича 37500 АҚШ долларидан 75 минг долларгача - таҳририят) сотилган”, дейди манба.\nОвозини ёзиб олмаслик шарти билан Озодликка гапирган тадбиркорлардан бирининг айтишича, шаҳар ҳокимлигининг масъуллари савдо марказини тезроқ очиш мақсадида тадбиркорларни дўконларни тезроқ сотиб олишга мажбурлаган:\n“Бўл, бўл қилишди. Жойларни олдик. Нархлар осмонда, лекин ҳали кўпчилик пулини тўлагани йўқ. Бошқа жойлардаги дўконларимиздан молларни апил-тапил олиб келиб жойладик. Савдо марказининг ташқи кўриниши чиройли бўлгани билан, ичида ҳали кўп иши бор. Биринчи қаватда озиқ-овқат, иккинчи қаватда кийим-кечак сотилади экан. Учинчи қават эса ҳали умуман битмаган. Очилиши учун молларни олиб келиб хўжакўрсинга кўрсатиб турдик”, деди тадбиркор.\nҚўқонлик бошқа бир тадбиркорнинг айтишича, бу савдо маркази аслида такси парки учун қурилган бино бўлган:\n“Бу туя гўшти еган қурилиш эди. Бу жой сотилади, деб олти ойча турди. Ҳеч ким олмагандан сўнг, уни савдо маркази қилишди”, дейди тадбиркор.\nОзодликнинг Қўқондаги манбасининг айтишича, янги савдо марказининг биринчи қавати 14 февралдан тўлиқ ишга тушади:\n“Ҳали расталар ҳам тўлиқ маҳсулотларга тўлдирилмаган, кассалар ишламайди. Иккинчи қаватда ҳам бўш жойлар кўп. Учинчи қаватни эса ҳали ёпиб қўйишган. Номигагина очиб қўйишгани маълум бўлди”, деди манба.\nОзодлик Қўқон шаҳар ҳокимияти билан боғланиб, савдо дўконлари учун жойлар нега бунча қиммат экани билан қизиқди. Озодлик билан суҳбатлашган мулозим савдо комплекси теграсидаги муаммо ва тадбиркорлар арзига оид маълумотларни инкор қилмади. Аммо, бу борада бирор изоҳ беришдан бош тортди.


Тўй ва маросимлардаги исрофгарчилик - Fitrat.uz\nБош саҳифа / Мақолалар / Тўй ва маросимлардаги исрофгарчилик\nТўй ва маросимлардаги исрофгарчилик\nMay 13, 2018\tТўй ва маросимлардаги исрофгарчиликda fikr bildirishni o'chirish 180 Кўришлар\nАллоҳ таоло инсонларни турли миллат ва элат шаклида яратиб, уларни Ер юзини макон тутиб, ундаги неъматлардан фойдаланиб ҳаёт кечиришга буюрди. Яна бандаларига беҳисоб неъматларни ато этиб қўйдики, буларни санаб адоғига етиб бўлмайди. Аллоҳ таолонинг Ўзи бу ҳақда Қуръони Каримда шундай марҳамат этади:\nДемак, силаи раҳм, хайр-эҳсон ва турли садақаларни беришда ҳам меъёрдан ташқари харажат қилиш, исрофгарчиликка йўл қўйиш Аллоҳ томонидан ҳам ман этилган.\n“Улар эҳсон қилганларида исроф ҳам, хасислик ҳам қилмаслар, (тутган йўллари)бунинг ўртасида – мўътадилдир” (Фурқон сураси, 67-оят).\nТўйлар ва маросимлардаги исрофгарчиликларни қаранг. Ейишга яроқли қанча неъматлар увол бўлиб кетади. Халқимиз тўй, турли муносабатлар билан ўтказиладиган маросимларни, шодиёналарни яхши кўради. Лекин тўй маросимларини меъёрида, ортиқча дабдаба ва исрофгарчиликка йўл қўймаган ҳолда ўтказишимиз керак эмасми?! Ўзбекистон мусулмонлари идорасининг фатвосига амал қилган ҳолда иш тутишимиз лозим бўлади. Тўйларда сарфланадиган ортиқча маблағларни ёш келин-куёвларнинг келажак ҳаётларида асқотадиган зарур маиший жиҳозларга сарфланса ёҳуд бева бечоралар кўп болали оилалар, етим-есирларга эҳсон қилинса айни савобли иш қилинган бўлади, иншааллоҳ!\nАввалги Бўстонлиқ туманидаги «Олимжон ота» жоме масжидида «КИТОБ САЙЛИ»\nКейинги НИКОҲ ОДОБЛАРИ ВА УНГА ТААЛЛУҚЛИ НАРСАЛАР ҲАҚИДА


Бекобод цемент заводи раҳбарияти қамалгани маълум бўлди\n22 январ 2021, Тошкент вақти: 02:19\nБекобод цемент заводининг аввалги раҳбарияти ҳам талон-тарожда айбланган эди.\nГоризонт.уз нашрига кўра, собиқ директор Никитин қўли остидаги шериклари билан ҳамкорликда цемент махсулотларини яширинча сотиб, даромадни ўзлаштириб келган.\nЗавод ходимларидан бири Сергей Никитин ва унинг шериклари қамалганини тасдиқлади.\n- Никитин қамалган. Адашмасам, 7 йилга кесилган. Бир йилдан ошиб қолди бу ҳодисага. Ҳозир у қамоқда жазо муддатини ўтаяпти,- деди Бекобод цемент заводининг ўз исмини айтмаган ходимларидан бири.\nТерговчилар Россия фуқароси бўлган Никитин ўзи раҳбарлик қилган Бекобод цемент ҳиссадорлик жамияти молиявий директори Қозоғистон фуқароси Ойгул Жамиева, заводнинг ҳуқуқий маслаҳатчиси Шавкат Бозоров, заводнинг тижорий директори муовини Ҳусан Саримсоқов ва бошқалар билан тил бириктириб, завод мулкини ўғирлаган, деган хулосани берган. Айтилишича, ўзлари ишлаб чиққан схема асосида ноқонуний даромад орттириб келганлар.\nГоризонт.уз нашрининг ёзишича, собиқ директор Никитин бошчилигидаги гуруҳ Жиззах вилояти Зафаробод туманидаги Билиқтау конидан қазиб олинган цементни яширинча сотиб, даромадни ўз ҳамёнларига уриб келган.\nШунингдек, жиноий гуруҳ Республика Божхона ҳизмати ҳамда Марказий банкдаги шериклари ёрдамида цемент махсулотларини ноқонунуний йўллар билан четга сотиш билан ҳам шуғулланиб келган, дейилади шу ҳафта ошкор бўлган хабарда.\nБекобод цемент заводи ҳодимларидан бири "жиноий тўдага алоқадор айрим шахслар ҳибсга олингани, айримлари ишдан бўшатилгани"ни маълум қилди Озодликка.\n- Ҳозир заводга янги раҳбар тайинланган. Зоев Александр Анатолевич. Заводда ҳозир вазият анча яхшиланиб қолди, ҳамма иш маромида,- деди Бекобод цемент ходимларидан бири.\nРоссиянинг Оренбург вилоятидан бўлган Сергей Никитин 2010 йилда Бекобод цемент заводига раҳбар этиб тайинланган.\nБекобод цемент заводининг аввалги раҳбари Алик Нуриддинов ҳам 2010 йилда корхона мулкини талон-тарож қилганликда айбланиб, ҳибсга олинган.\nЎша йили “Қизилқумцемент” бирлашмаси директори Ражаббой Жуманазаров ҳам ўзига нисбатан жиноий иш очилиши ортидан мамлакатдан қочиб кетганди.\n1995 йилда Бекобод цемент комбинати негизида ташкил топган заводда йилига 714 минг тонна цемент ишлаб чиқарилади.\nҲозирда Ўзбекистонда жами олтита цемент заводи бор. “Қизилқумцемент”, “Оҳонгаронцемент” ва “Қувасойцемент” республикада цемнт ишлаб чиқарувчи энг йирик корхоналар ҳисобланади.\nЎзбекистонда йилига 7 миллион тонна цемент ишлаб чиқарилади. Мазкур соҳани Ўзбекистонда ҳокимиятга яқин нуфузли молиявий гуруҳлардан бири назорат қилиши айтилади.


ОФК сайти учун биз бегонами? (Мулоҳаза учун мавзу) / CHAMPIONAT.asia\nОФК сайти учун биз бегонами? (Мулоҳаза учун мавзу)\nОФК расмий сайти www.the-afc.com деб номланади. Бу сайт бир пайтлари рус тилида ҳам ишларди.\nҲозирча эса фақат икки тилда юритиляпти: инглиз ва араб. Сайт асосан Осиё футболидаги муҳим воқеалар, халқаро ўйинлар, шунингдек катта трансферларни ёритиб боради. Бундан ташқари, сайт Эрон, Ж.Корея, Япония миллий чемпионатларига ҳам қўлдан келганча эътибор қаратади.\nЛекин нима учундир сайт ходимлари ўзбек футболига унчалик эътибор беришмайди. Бунда биз ҳақимизда деярли хабар чиқмайди ҳам. Шахсан ўзим the-afc.comга деярли ҳар куни кириб турганим учун ўзбек футболига оид нимадир чиқиб қолармикин деан маънода хабарларни кўздан кечириб чиқаман. Лекин хабар тугул, кичикроқ маълумот ҳам йўқ.\nНатижада ОФК сайти учун бизнинг футбол қизиқ эмасми, деган савол юзага келяпти. Лекин иккинчи томондан хафа бўлишимиз керак эмас, чунки биз ўзбек футболи нафақат ўзимизга, балки атрофдагиларга ҳам қизиқ бўлиши учун ҳеч бир иш қилаётганимиз йўқ. “Локомотив” ва “Насаф” ОЧЛ билан хайрлашиб бўлди. Энди бу мусобақада биргина “Бунёдкор” қолди, аммо “Бунёдкор”нинг ОЧЛда қатнашиши сайт ишчиларини қанчалик қизиқтиради, бундан хабаримиз йўқ.\nБундан ташқари, сайтнинг ОЧЛ бўлимида жойлашган видеогалереяда ҳам асосан Корея, Хитой, Япония, Эрон футболи вакилларининг интервьюлари жойлашган. Бизникиларни фақат фотогалереяда учратиш мумкин, холос.\nЎзбек футболи қачон кўтарилади? Қачонки, ён-атрофдагиларнинг эътиборини қозонса, халқаро ўйинлар орқали ўзини кўрсата олса ҳамда ҳамма вақтинчалик лавозимни деб эмас, балки ўзбек футболи ривожи учун астойдил жон койитиб ишласа. Мана шундагина ОФК сайтининг назари биз томонларга тушади. Улар Корея, Япония ва Хитой каби чемпионатимизнинг ҳар бир турини ёритиб боришади. Легионерларимиз ҳақида ўзлари қизиқиб мақола тайёрлашади. Лекин то шундай бўлгунга қадар бир-биримизга (ОФК ва ўзбек футболи назарда тутилмоқда – муаллиф.) бегона кўз билан қарагандек юраверсак керак.


00:00 / 25.09.2008 | eski savollar | 2408\nАссаллаому аллайкум Шейҳ ҳазиратлари. Бир инсонни тақдирини эшитиб қолдим. Мусулмон юртда туғилиб осган йигит мусофир юртга ойласи билан ҳижрат қилади... У эрда зино қилади. Кўп отмасдан оғли вафот этади лекин тушунмайди.., яна зино қилади иккинчи оғли ҳалок болади, кейин бу ишини жуда катта гуноҳлигини англайди... Саволим; бу гуноҳлари ушун берилган жазоми, оҳиратдачи...??? Илтимос шунга қисқача изоҳ бериб отсангиз. Оллоҳ рози болсин. Ассаломуаллайкум ва раҳматуллоҳ.\n- Албатта, гуноҳларнинг бу дунё ва охиратга зарари бор. Бу дунёда жазосини олаган гуноҳнинг албатта, охиратда ҳисоби бўлади. Мазкур инсон тавба қилиши ва надомат чекиб, иккинчи мазкур ишни такрорламаслиги лозим.\nқурбонликни нийят қилган одам соч ва тирноқларини олмайдими?\nВиза ваъда қилиб пул олиш жоизми?!


ҚЎРИҚЛАШ ХИЗМАТИГА ЗАМОНАВИЙ ТЕХНОЛОГИЯЛАР - Ўзбекистон овози газетаси\nҚЎРИҚЛАШ ХИЗМАТИГА ЗАМОНАВИЙ ТЕХНОЛОГИЯЛАР\nҚўриқлаш бўлинмалари бугунги кунда Ички ишлар вазирлиги тизимидаги йирик хизматлардан бири ҳисобланади. Хизмат ўз фаолиятини тўлиқ хўжалик ҳисобида юритади ва корхона, ташкилотлар, фуқароларга кўрсатилаётган қўриқлаш хизмати эвазига тушаётган маблағлар ҳисобидан таъминланади.\nҚўриқлаш хизматини бугунги кун талабларига жавоб берадиган даражага етказиш борасида сўнгги йилларда қатор амалий ишлар қилинди. Жумладан, ушбу хизматга замонавий технологияларни жорий этишга алоҳида эътибор қаратилаётганини айтиб ўтиш керак. Ўзбекистон Республикаси ИИВ ҳузуридаги «Қўриқлаш» бирлашмаси ҳамда Тошкент шаҳар ИИББ ҳузуридаги қўриқлаш бошқармаси ходимлари хорижда ишлаб чиқарилган маълумотни узатувчи қурилмаларни ўрганиб чиқди ва улардан бирини Тошкент шаҳрида синовдан ўтказиш ишлари бошланди.\nСинов яхши натижаларни бермоқда. Дастлаб олти ойга мўлжалланган синов ушбу жиҳозларнинг ишончлилигини кўрсатди.\nМазкур алоқа тармоқларининг қулайлиги шундаки, бунда ахборот узатишнинг тезлиги ва ҳажми юқори ҳамда иқтисодий жиҳатдан арзон. Ушбу алоқа тармоқлари орқали ахборот узатишнинг кўплаб турларини амалга ошириш мумкин. Қурилма интернет тармоғи, рақамли, модемли телефон тармоқлари, GSM уяли алоқа каналлари ҳамда ультра қисқа тўлқинли радио тармоқларида ишлай олади.\nТехник қўриқлаш йўналишини ислоҳ қилиш 2013-2016 йилларга мўлжалланган бўлиб, уч босқичда амалга оширилади.\nҲозирда биринчи босқични бажариш борасидаги ишлар фаол амалга оширилмоқда.\nИИВ ҳузуридаги «Қўриқлаш» бирлашмасида, Тошкент шаҳри ва Самарқанд вилояти қўриқлаш бошқармаларида сервер хоналари ташкил этилиши режалаштирилиб, ишлар жадал суръатларда олиб борилмоқда.\nҚўриқлаш хизматига замонавий технологияларнинг жорий қилиниши қуйидаги қўшимча хизматларни кўрсатиш имкониятини беради:\n— кўп қаватли биноларнинг умумий кириш эшикларини интеграллаштирилган қўриқлаш-ёнғин сигнализация воситалари орқали қўриқлаш;\n— видео кузатув мосламалари орқали қўриқлаш;\n— инсон ҳаёти ва соғлиғи хавфсизлигини таъминлаш;\n— кириб-чиқишни назорат ва бошқарув қурилмалари;\n— кабелли коллекторлар ва магистраллар қурилмаларини қўриқлаш;\n— банкоматларни қўриқлаш;\n— магистраль нефть ва газ қувурларини қўриқлаш;\n— транспорт воситаларини қўриқлаш;\n— террористик ҳаракатларга қарши самарали курашиш учун узоқ масофалардан аниқлайдиган қурилмалар ёрдамида объектларни қўриқлаш;\n— телефон алоқаси мавжуд бўлмаган жойларда GSM уяли алоқа каналлари орқали қўриқлашни амалга ошириш.\nХулоса қилиб айтганда, қўриқлаш хизматига замонавий технологияларни жорий этиш давлат, халқ мулкининг ишончли қўриқлашни, давлат аҳамиятига молик стратегик объектларнинг тўлиқ хавфсизлигини таъминлашда ўзининг самарасини беради, деб ишонамиз.\nИИВ ҳузуридаги «Қўриқлаш» Республика бирлашмаси бошлиғи ўринбосари.